Τι έγινε στον 1ο όμιλο - ΜΠΑΣΚΕΤ Ε.Ο.Κ.\nΤι έγινε στον 1ο όμιλο\nΤελευταία ενημέρωση 20 Φεβ 2017 20:32 από sportal tv\nΑποτελέσματα 4ης αγωνιστικής 19/2/17\nΑνάσα για Κρόνο\nΣτο ματς που παρακολουθήσατε από το Sportaltv.gr, o Κρόνος Αγίου Δημητρίου επιβλήθηκε του Ιωνικού Νικαίας με 86-74, έχοντας κορυφαίους στο δεύτερο ημίχρονο τους Θάνο Στραγανιώτη και Μιχάλη Φρουσκλία. Οι γηπεδούχοι γεύτηκαν την χαρά της νίκης μετά από 4 σερί ήττες και έμειναν ζωντανοί στην μάχη της παραμονής, ενώ οι φιλοξενούμενοι υπέστησαν ήττα μετά από 4 σερί νίκες. Δαιτητές: Στρέμπας-Γρίβα Τα δεκάλεπτα: 19-19, 41-35, 59-52, 86-74. ΚΡΟΝΟΣ (Παπαμάρκος): Μπάλας 8 (2), Στραγανιώτης 23 (2), Δανάς, Ξιούρας 8 (2), Αρχος, Ζούκας 6, Κόης 3 (1), Φρουσκλιάς 21 (1), Μπέλη, Ηλιόπουλος, Γκαϊντάσοβ 8, Ματαλιωτάκης 9. ΙΩΝΙΚΟΣ (Γούναρης): Βασιλόπουλος, Παναγιωταράς 17(1), Καπινιάρης 1, Παλαιοχωρίτης 4, Βουγιούκας 13, Πετρόπουλος 12 (2), Περδικάρης 15, Πάντσιος 6, Περσίδης 6 (2).\nΘρίαμβος στο ντέρμπι για Περιστέρι\nΜόνο πρώτο παρέμεινε για ακόμη μια αγωνιστική το Περιστέρι. Στο ντέρμπι της 19ης αγωνιστικής επιβλήθηκε του Πανερυθραϊκού με 72-49, παίρνοντας έτσι ρεβάνς για την εντός έδρας ήττα στο πρώτο γύρο με 10 πόντους (72-62). Διαιτητές: Θεονάς-Τσαρούχα Τα εκάλεπτα: 9-21, 23-39, 34-55, 49-72. ΠΑΝΕΡΥΘΡΑΪΚΟΣ (Χουχουλής): Δέλιος, Πρισκομάτης 4, Καλλιανιώτης 3 (1), Πρίτσος 3, Σοφρωνάς 2, Κούσουλας 9 (3), Γιαουρτόγλου, Τοπάλης 13, Υφαντής 6, Αντωνίου 2, Γιανναλέτσος 7, Τσικόπουλος. ΠΕΡΙΣΤΕΡΙ (Καραγιάννης): Παππάς 14, Ντακούλιας 8, Γοργόνης, Μαγκουνής 14, Πολυτάρχου 18 (5), Παπαντωνάκος 6, Μάντζαρης , Λυκογιάννης 3 (1), Κατιάκος 2, Γκιουζέλης 2, Καπώνης 5 (1), Χουγκάζ.\nΤην 9η σερί νίκη του πέτυχε το Κορωπί και μετά την ήττα του Πανερυθραϊκού βρίσκεται μόνο δεύτερο στο βαθμολογικό πίνακα. Η ομάδα του Σάββα Κατσούνη επικράτησε με 85-70 του Φιλαθλητικού με τους Καραδολάμη και Αμπαρά να μετρούν από 5 τρίποντα ο καθένας. Διαιτητές: Μπούκας-Παπαφωτίου Τα δεκάλεπτα: 15-24, 25-39, 42-38, 70-85. ΕΦΑΟΖ (Ζήβας): Παπαδημητρίου 9 (1), Γκόντγουϊν 7 (1), Γκαβασιάδης 10, Γεωργοπαπαδάκος 3 (1), Καπετζόγλου, Νάκης 2, Σαμοθράκης 3 (1), Καστανιώτης 15 (1), Λεγκίκας 8, Τσιτσιγιάνης, Κοψιάς 10 (2), Ξύδης 3 (1). ΚΟΡΩΠΙ (Κατσούνης): Αγόρης 6 (2), Θεοδωράκος 6 (1), Τσακιρίδης, Παναγιώτου, Καραδολάμης 22 (5), Κερασοβίτης 5, Αμπαράς 21 (5), Αγγελόπουλος 6, Ντάλλης 13 (1), Σταθόπουλος 2, Μαύρος 4..\nΒήμα παραμονής για γηπεδούχους\nΕυρεία νίκη επί του Εργοτέλη με 83-44 πέτυχε ο Πρωτέας Βουλάς που υπερτερεί σε περίπτωση ισοβαθμίας με τους Κρητικούς, καθώς έχει νικήσει και στο πρώτο γύρο. Διαιτητές: Κοτσιμπός-Δημόπουλος Τα δεκάλεπτα: 18-6, 41-13, 56-25, 83-44. ΠΡΩΤΕΑΣ (Μανουσέλης, Ποδαράς): Πλουμής, Εμμανουηλιδης 14 (2), Αθηνιωτης 14 (1), Σκουλούδης 2, Βαρδαβάς 12, Μόρφης 14 (3), Αυγενικός 2, Μούτσα 8, Λάτσης 2, Μπούρας, Γάργαλης 2, Βλάχος 13 (2). ΕΡΓΟΤΕΛΗΣ (Μακράκης, Τζανής): Βερτούδος 4, Καραλής 6, Καρακωνσταντάκης 8, Γεωργούτσος 5, Σταμάτης 5 (1), Χουχούμης 9 (1), Σταράκης 5 (1), Σαρρής 2, Μανιάδης.\nΜε ένα επιμέρους σερί 24-7 στην τελευταία περίοδο ο Μανδραϊκός επιβλήθηκε της Νέας Κηφισιάς με 77-63, υποχρεώνοντας την ομάδα των Βορείων Προαστίων στην 5η σερί ήττα της. Διαιτητές: Πόντας-Τσολάκος Τα δεκάλεπτα: 12-11, 32-32, 53-56, 77-63. ΜΑΝΔΡΑΪΚΟΣ (Μπεκές): Μουστόπουλος 11, Βαφιάς 4, Ψυλέας 25 (3), Γεωργοπαπαδάκος 16 (1), Λυτόπουλος 10 (1), Τζιβελέκας 10 (2), Κωτσόπουλος, Παπανικολάου, Ζαφείρης, Παπαπέτρος 1. NΕΑ ΚΗΦΙΣΙΑ (Λιόγας): Καμαριανός 11, Μοσχοβίτης 13, Κεφαλάς, Μαρίνος 14 (4), Καράμπελας, Αλετράς, Παπανικολάου, Χατζηνικόλας 2, Καραβανάς 2, Οικονομόπουλος 6 (2), Δρακάκης, Ψαρόπουλος 15.\nΔεύτερη σερί εκτός έδρας νίκη\nΜετά την ήττα στο εντός έδρας ντέρμπι από τον Πανερυθραϊκό, το Μαρούσι πέτυχε την δεύτερη σερί εκτός έδρας νίκη του. Μετά από αυτή στο Κοντόπευκο επί της Αγίας Παρασκευής στις 5 του μηνός, επικράτησε δύσκολα στην Ριζούπολη του Απόλλωνα με 74-69, δυσκολεύοντας και άλλο το έργο των γηπεδούχων για παραμονή στην κατηγορία. Διαιτητές: Καλογερόπουλος-Λαζαρίδης Τα δεκάλεπτα: 20-17, 34-36, 50-51, 69-74. ΑΠΟΛΛΩΝ (Φαρμάκης): Νασόπουλος 3 (1), Μπάρδας 12 (2), Σπυρόπουλος 11 (2), Μπασδέκης 18, Αρναουτάκης 11 (1), Κυπριτζόγλου 6 (2), Παπουλίδης 8, Σιδερής, Σιώμος, Παπουτσής, Χανιάς. ΜΑΡΟΥΣΙ (Κεραμιδάς): Στασινός 5 (1), Ξύδας 2, Χρονόπουλος 10 (2), Μπαλάφας 6 (2), Κανέλλης 4 (1), Στούκας 2, Σολωμός 18, Σουρλής 14 (3) , Παπαγεωργόπουλος 7, Σεργιένκο 6, Καπετάνιος, Κουτσούγερας.\nΝίκη-θρίλερ στο Σαλούν\nΑήττητος για 6ο σερί εντός έδρας αγώνα έμεινε ο Παπάγου που επιβλήθηκε με 61-59 στο Σαλούν του Τρίτωνα. Οι φιλοξενούμενοι που έχαναν με 60-51 στο 37ο λεπτό, κατάφεραν να πλησιάσουν στο καλάθι (61-59) με τρίποντο του Γιάννη Ντιπ στα 33 δευτερόλεπτα. Στην επόμενη φάση μάλιστα κατάφεραν να βγάλουν την άμυνα, ωστόσο απώλεσαν διπλή ευκαιρία με τον Ναούμ Θυμνιό για να “κλέψουν” το ροζ φύλλο αγώνα. Συγκεκριμένα, ο έμπειρος φόργουορντ, αστόχησε σε δύο βολές, ενώ μετά από κλέψιμο του Ντιπ και πάσα του τελευταίου σ' αυτόν, ο Θυμνιός εγκλωβίστηκε στην άμυνα των γηπεδούχων υποπίπτοντας σε βήματα. Διαιτητές: Διμπινούδης, Χρηστίδης Π. Δεκάλεπτα: 20-20, 31-32, 46-41, 61-59 ΠΑΠΑΓΟΥ (Σορώτος, Παπασπυριδάκος): Γεωργούλης, Φωτητζόγλου, Σιμόπουλος, Αποστολίδης 4, Δέδες 17 (5), Ζώρζος, Αρσένης, Φακοπουλίδης 1, Καμπούρης, Χαϊκάλης 7 (1), Γκάτζο 8 (2), Κακιούζης 24 ΤΡΙΤΩΝ (Μιχελάκος, Ανδρεδάκης): Γρύλλης 7 (1), Κουτούλας 2, Πετρόπουλος, Kαλαντζής 4, Κουκουνιάς 2, Ντιμπ 20 (3), Θυμνιός 14, Ασπρόπουλος, Κοντινός, Γκαβανόπουλος 2, Ανδρεόπουλος 6 (2).\nΑΓΙΑ ΠΑΡΑΣΚΕΥΗ-ΠΑΝΕΛΕΥΣΙΝΑΚΟΣ 61-65\nΓια τρίτο σερί ματς, ο Πανελευσινιακός έμεινε αήττητος, καθώς επικράτησε στο Κοντόπευκο της Αγίας Παρασκευής με 65-61. Οι γηπεδούχοι που ήταν μπροστά στο σκορ με 61-58, είχαν την ευκαιρία να τελειώσουν το ματς αλλά έκαναν λάθος στον αιφνιδιασμό. Εν συνεχεία οι φιλοξενούμενοι έτρεξαν ένα σερί 7-0 διαμορφώνοντας το τελικό σκορ. Διαιτητές: Ραχιώτης-Χρηστίδης Η. Τα δεκάλεπτα: 11-14, 30-32, 50-47, 61-65 AΓΙΑ ΠΑΡΑΣΚΕΥΗ (Ταυρόπουλος, Ψαράκης): Σκάνδαλος 13 (1), Γραμματίκας 7 (1), Κόκκας 2, Γαπκιάδης 7 (2), Καρτέρης, Πανταζής 13 (3), Καραμπάς 4, Ροδοστόγλου 11 (2), Μαλτέζος 4, Μαργέλης, Γαρδέλης, Παπαθανασόπουλος ΠΑΝΕΛΕΥΣΙΝΑΚΟΣ (Τσαουσίδης): Αβραμίδης 23 (1), Μιχαλούτσος 5 (1), Πέτρουλας 1, Μουμπάρακ 6, Δούκας 5, Ηλιάδης 1, Ντορμπάρης, Ρεκουνιώτης 12, Μαντζιώρης 12 (1).\nΑνακοίνωση Παπάγου ....\nΗ 5η αγωνιστική (β΄γύρος)\nΜΑΡΟΥΣΙ VS ΠΡΩΤΕΑΣ\nΜαρούσι-Πρωτέας ζωντανά στο Sportaltv.gr\nΤο Sportaltv.gr στον Άγιο Δημήτριο


ΗΛΙΑΧΤΙΔΑ » Blog Archive » Έκτορας και Ανδρομάχη\n«Μαθητές σε εθελοντική δράση»\nAnd the winner is Bob Dylan: ο πρίγκιπας της ροκ ποίησης\nΗμερολόγιο ομάδας εθελοντών\nΚαλώς ήλθατε στην «Ηλιαχτίδα»\nΗΛΙΑΧΤΙΔΑ Μαρία Σταμάτογλου\nΣυγγραφέας: ΜΑΡΙΑ ΣΤΑΜΑΤΟΓΛΟΥ | Κατηγορία Μαθήματα Ιλιάδας | , στις 27-01-2015\nΠηγή έμπνευσης ανά τους αιώνες ο Όμηρος, έγινε σύγχρονη Μούσα για τον Ιάκωβο Καμπανέλλη και το Μάνο Χατζιδάκι και η θρυλική σκηνή της τρυφερής συνάντησης του Έκτορα με την Ανδρομάχη έγινε τραγούδι, ο Έκτορας έγινε ο «στρατιώτης» και η Ανδρομάχη «η κόρη του Γαβρίλη.\nΩστόσο, η συνάντηση του Έκτορα με την Ανδρομάχη δεν ενέπνευσε μόνο τους ανωτέρω καλλιτέχνες. Οι εικαστικές απεικονίσεις της σκηνής είναι πλούσιες, διαφόρων τεχνοτροπιών, ποικίλων εθνικών προελεύσεων και κυρίως διάσπαρτες ανά τους αιώνες, για να μας θυμίζουν πόσο ανεξάντλητη, πανανθρώπινη και διαχρονική είναι η δύναμη του ομηρικού κειμένου!\nΕμείς με τη σειρά μας, προσπαθώντας να αντλήσουμε από τη γοητεία αυτού του κειμένου τα μεγαλύτερα δυνατά οφέλη, έχοντας αντιμέτωπο τον περιορισμένο χρόνο της μίας διδακτικής ώρας, επεξεργαστήκαμε το παρακάτω φύλλο εργασίας.\nΦύλλο εργασίας Ζ 369-529:Ektoras k Andromaxi_fyllo erg\nΕικαστικές απεικονίσεις: eikones\nΤραγούδι: Μάνος Χατζιδάκις Έκτορας Ανδρομάχη .wmv\nΤο μόνο που απομένει να απαντήσουμε είναι το εξής ερώτημα: Τελικά, η Ιλιάδα είναι πολεμικό ή αντιπολεμικό έπος;\nΟ/Η ΜΑΡΙΑ ΣΤΑΜΑΤΟΓΛΟΥ λέει:\nΦεβρουάριος 14, 2015 στις 1:14 μμ\nΣωστά, Μαρία! Η σύγχρονη Ανδρομάχη έχει μάλλον αποδεχθεί το αναπόφευκτο γεγονός του πολέμου, οπότε ψάχνει τρόπο να τον κάνει να γυρίσει σώος και αβλαβής!\nMαθήματα Οδύσσειας (30)\nΑνθρώπινα δικαιώματα (33)\nΓραμματική Α.Ε. (7)\nΔημιουργική γραφή (19)\nΕκδηλώσεις – Γιορτές – Θεατρικές Παραστάσεις (6)\nεκπαιδ. ιδρύματα (1)\nΕλεύθεροι Πολιορκημένοι (10)\nΗ επικαιρότητα του σχολείου μας (20)\nΗλιαχτίδα 2GK – "Μαθητές σε εθελοντική δράση" (26)\nΗμέρα αφιερωμένη … (14)\nΚινηματογράφος – animation (5)\nΛογοτεχνικοί Αγώνες (32)\nΜαθήματα α.ε. γλώσσας, τάξη γ ΄ (5)\nΜαθήματα αρχαίας ελληνικής γλώσσας, τάξη β (7)\nΜαθήματα Ιλιάδας (17)\nΜαθήματα ιστορίας α γυμνασίου (9)\nΜαθήματα λογοτεχνίας β' τάξη (2)\nΜαθήματα λογοτεχνίας γ' γυμνασίου (30)\nΜουσικές επιλογές (40)\nΝ.Γλώσσα Β' (1)\nΠερί εθελοντισμού (6)\nΤα νέα στα αρχαία ελληνικά (6)\nΨηφιακά λογοτεχνικά βιβλία (2)\nΨηφιακή γλώσσα (4)\nAerosmith ANIMA Locomondo Passenger Άλωση Ύπατη Αρμοστεία ΑΝΑΚΥΚΛΩΣΗ ΑΞΙΟΝ ΕΣΤΙ Γ.Χαρούλης Γιατροί του Κόσμου Γιορτή Ηλιαχτίδας Γιορτή της μητέρας Δ. Σολωμός ΕΡΩΤΙΚΗ ΠΟΙΗΣΗ Ερωτόκριτος ΗΛΙΑΧΤΙΔΑ Κ. Καρυωτάκης Κ. Π. Καβάφης Κ. Παλαμάς ΚΛΙΜΑΚΑ Κυκλαδικός πολιτισμός Μ. Πολυδούρη Μαρινέλλα Μυκηναϊκός πολιτισμός Ν. Λαπαθιώτης Οδ. Ελύτης ΠΕΝ ΠΡΟ.Τ.Ε.Κ.Τ.Α. ΣΥΜΒΟΛΙΣΜΟΣ Χατζής ανθοφύτευση ανθρωπισμός γλωσσικές ασκήσεις δημοτικό τραγούδι διαγωνισμοί διακοπές ελγίνεια νανουρίσματα παιδαγωγικά πανελλαδικές παραλογές πρόσφυγες ρατσισμός υπερρεαλισμός χαϊκού\nΨηφιακό σχολείο – Αρχαία ελληνική γλώσσα β' γυμνασίου\nΨηφιακό σχολείο – Αρχαία Ελληνική Γλώσσα Γ' Γυμνασίου\nEurope' s Antibullying Campaign\nΕλληνικός Πολιτισμός, Ασκήσεις Γραμματικής Αρχαίας Ελληνικής\nΕλληνικός Πολιτισμός, Θεωρία Γραμματικής Αρχαίας Ελληνικής\nΕπιτομή του Μεγάλου Λεξικού της Αρχαίας Ελληνικής Γλώσσας των H.G.Liddell και R. Scott\nΘησαυρός της Eλληνικής – Lexigram\nΕλληνικός Πολιτισμός, Αφηγηματικές τεχνικές στα ομηρικά έπη\nΕλληνικός πολιτισμός, διδάσκοντας την Ιλιάδα\nΕλληνικός Πολιτισμός, Εισαγωγή στην επική ποίηση\nΕλληνικός πολιτισμός, παίζοντας με την Ιλιάδα\nΦιλολογική Γωνιά – Η ασπίδα του Αχιλλέα\nΦιλολογική γωνιά – Σύντομο λεξικό όρων και εννοιών για τα ομηρικά έπη\nΨηφιακό σχολείο – Ιλιάδα\nΒοήθημα ιστορίας α' γυμνασίου\nΒοήθημα ιστορίας β' γυμνασίου\nΙστορία β'γυμνασίου, σχεδιαγράμματα\nΙστορία γ' γυμνασίου, σχεδιαγράμματα\nΚύρια σημεία ιστορίας β ' γυμνασίου\nΣχεδιαγράμματα ιστορίας, α', β', γ' γυμνασίου\nΦιλολογική γωνιά – αρχαία ιστορία α' γυμνασίου\nΦιλολογική Γωνιά, Νεότερη και Σύγχρονη ιστορία, γ' γυμνασίου\ne-yliko λογοτεχνία γ' γυμνασίου\nΗ ΠΥΛΗ ΓΙΑ ΤΗΝ ΕΛΛΗΝΙΚΗ ΓΛΩΣΣΑ – νεοελληνική λογοτεχνία\nΨηφιακό σχολείο – Νεοελληνική Λογοτεχνία γ' γυμνασίου\nΦιλολογική Γωνιά – περίληψη, β' γυμνασίου\nΨηφιακό σχολείο – Ν. Γλώσσα Α' Γυμνασίου\nΨηφιακό σχολείο – Ν. Γλώσσα Β' Γυμνασίου\nΨηφιακό σχολείο Γ' Γυμνασίου\ne – εργαλεία\nΠΙΣΤΟΠΟΙΗΣΗ ΜΑΘΗΤΩΝ ΣΕ ΙΚΑΝΟΤΗΤΕΣ ΤΠΕ\nΕλληνικός Πολιτισμός, Οδύσσεια – In medias res – Εγκιβωτισμός\nΕλληνικός Πολιτισμός, Το παιχνίδι της Οδύσσειας\nΕλληνκός Πολιτισμός, Οδύσσεια – Εικόνες\nΕλληνκός πολιτισμός, Παίζοντας με την Οδύσσεια\nΦιλολογική γωνιά – Εισαγωγή στην επική ποίηση και την Οδύσσεια\nΦιλολογική γωνιά – Η δομή της Οδύσσειας\nΨηφιακό σχολείο – Οδύσσεια\nΚΛΙΜΑΚΑ – οδηγός επιβίωσης\nΕλληνικός Πολιτισμός, Ασκήσεις Συντακτικού Αρχαίας Ελληνικής\nΕλληνκός Πολιτισμός, Θεωρία Συντακτικού Αρχαίας Ελληνικής\nΦιλολογική γωνιά – δευτερεύουσες επιρρηματικές προτάσεις\nΦιλολογική γωνιά – Πώς κάνουμε σύνταξη σε ένα κείμενο\n12ο Γυμνάσιο Καλλιθέας\nAΚROPOLIS WORLD NEWS – τα νέα ελληνιστί γεγραμμένα\nFacebook 2 GYM KAL\nΤΟΜΕΑΣ ΠΟΛΙΤΙΣΤΙΚΩΝ ΘΕΜΑΤΩΝ Δ' ΑΘΗΝΑΣ\nΜΑΡΙΑ ΣΤΑΜΑΤΟΓΛΟΥ στο Καλώς ήλθατε στην «Ηλιαχτίδα»\nΕιρηνη Μεταξά στο Καλώς ήλθατε στην «Ηλιαχτίδα»\nΆγγελος Πολεμικός στο Η Οδύσσεια 3D animation\nΜΑΡΙΑ ΣΤΑΜΑΤΟΓΛΟΥ στο Η Οδύσσεια 3D animation\nΈλενα Τσουλελλη στο Η Οδύσσεια 3D animation\n© All Rights Reserved. ΗΛΙΑΧΤΙΔΑ


14/08/2012 - 23:21μμ\n-Οι 2 Ήρωες που το «δεν ξεχνώ» το εννοούσαν\n(«όσοι με τον Χάρο γίναν φίλοι με τσιγάρο φεύγουνε στα χείλη στα τρελά τους όνειρα δοσμένοι πάντα γελαστοί, πάντα γελαστοί πάντα γελαστοί και γελασμένοι»…)\nΣτις αρχές του 1996 η Κυπριακή Ομοσπονδία Μοτοσικλετιστών ανακοίνωσε την απόφασή της να οργανώσει τον Αύγουστο του 1996 μία μεγαλειώδη αντικατοχική πορεία από το Βερολίνο στην, κατεχόμενη, Κερύνεια με σύνθημα «Απελευθέρωση η μόνη λύση». Η πορεία ξεκίνησε στις 2 Αυγούστου από την Πύλη του Βρανδεμβούργου στο Βερολίνο, ακολουθώντας μια μεγάλη διαδρομή μέσα από χώρες της Ευρώπης στην οποία πήραν μέρος και ξένοι μοτοσικλετιστές. H μέρα έφτασε και οι μοτοσικλετιστές άρχισαν από το πρωί να συρρέουν στο Λευκόθεο Αθλητικό Κέντρο. Παρόντες ήταν και 200 Ευρωπαίοι μοτοσικλετιστές. Ωστόσο μετά από συνάντηση του προέδρου και του συμβουλίου της Κ.Ο.Μ με τον Πρόεδρο της Κυπριακής Δημοκρατίας κ. Γλαύκο Κληρίδη αποφασίστηκε κάτω από έντονο παρασκήνιο να ματαιωθεί η αντικατοχική πορεία. Η κατάσταση είχε ξεφύγει από τα οργανωμένα πλαίσια..Οι μοτοσικλετιστές άρχισαν να κινούνται προς διάφορες κατευθύνσεις. Στη Δερύνεια άρχισαν οι συγκρούσεις. Μοτοσικλετιστές και άλλοι διαδηλωτές βρέθηκαν αντιμέτωποι με τις κατοχικές δυνάμεις και τους Γκρίζους Λύκους. Ο πετροπόλεμος δεν άργησε να αρχίσει… Ο Τάσος Ισαάκ στην προσπάθεια του να βοηθήσει έναν άλλο Ελληνοκύπριο, τον οποίο κτυπούσαν οι Τούρκοι, δέχτηκε επίθεση και έπεσε στο χώμα. Γύρω του μαζεύτηκαν και άλλοι Τούρκοι και άρχισαν να τον κτυπούν αλύπητα με πέτρες και ρόπαλα, ενώ μέλη της Ειρηνευτικής Δύναμης παρακολουθούσαν αμέτοχοι. Μετά από λίγο ο ήρωας Τάσος Ισαάκ άφηνε την τελευταία του πνοή λίγα μέτρα μακριά από την αγαπημένη του Αμμόχωστο. Καθοδηγητής της άνανδρης δολοφονίας του ήταν ο αρχηγός του παραρτήματος των Γκρίζων Λύκων στα κατεχόμενα, Μεχμέτ Αρσλάν. Το άψυχο κορμί του Ισαάκ μεταφέρθηκε στο νοσοκομείο Παραλιμνίου. Η κηδεία του ορίστηκε να γίνει μετά από τρεις μέρες. Ο Τάσος Ισαάκ άφησε πίσω του σύζυγο, γονείς και αδελφές. Η γυναίκα του ήταν έγκυος και στις 17/09/1996 έφερε στον κόσμο ένα κοριτσάκι που πήρε το όνομα του, Αναστασία. Τη μέρα της κηδείας του Τάσου Ισαάκ, στις 14/08/1996, μέρα κατάληψης της Αμμοχώστου, ο ξάδελφός του Σολωμός Σολωμού είχε ορκιστεί για εκδίκηση και τίποτα δεν τον σταματούσε. Ομάδες από διαδηλωτές κατευθύνθηκαν προς το οδόφραγμα της Δερύνειας για να εναποθέσουν στεφάνια και λουλούδια στο χώρο της θυσίας του Τάσου Ισαάκ. Ξαφνικά ξεπετάχθηκε από μπροστά από τους διαδηλωτές ο Σολωμός Σολομού και ξεφεύγοντας από τα χέρια των κιονόκρανων, πέρασε στην «νεκρή ζώνη» κι ανέβηκε στον ιστό για να κατεβάσει τη σημαία της ντροπής, ενώ άλλοι διαδηλωτές προσπάθησαν να τον αποτρέψουν. Τούρκοι ελεύθεροι σκοπευτές τον πυροβόλησαν και ο Σολωμός Σολωμού έπεσε νεκρός από σφαίρα στο λαιμό. Στη συνέχεια άρχισαν να ρίχνουν προς τους διαδηλωτές. Oι εθνοφρουροί πήραν θέση μάχης. H σορός του Σολωμού απομακρύνθηκε από την περιοχή. Αρκετά άτομα τραυματίστηκαν από τις σφαίρες των Tούρκων. Ένας από τους δολοφόνου του Σολωμού Σολωμού είναι ο Κενάν Ακίν, έποικος, πρώην αξιωματικός του τούρκικου στρατού και πράκτορας της ΜΙΤ(τουρκική μυστική υπηρεσία). Ο ήρωας Σολωμός Σολωμού ήταν 26 χρονών από το Παραλίμνι. Ομάδα ανακριτών του Αρχηγείου Αστυνομίας και της Αστυνομικής Διεύθυνσης Αμμόχωστου, μετά από συντονισμένες εξετάσεις, εντόπισαν τους δράστες εναντίον των οποίων εκδόθηκαν διεθνή εντάλματα σύλληψης. Το υλικό που εξασφαλίσθηκε χρησιμοποιήθηκε για προσφυγή στο Ευρωπαϊκό Δικαστήριο Ανθρωπίνων Δικαιωμάτων εναντίον της Τουρκίας. Κανένας από τους δράστες δεν συνελήφθη. Μετά τις δολοφονίες των 2 νέων επισκέφτηκαν το νησί και τους συγγενείς των ηρώων ο Κωνσταντίνος Σημίτης και άλλοι πολιτικοί από την Ελλάδα. Το κοριτσάκι του Τάσου Ισαάκ βάπτισε η Ελληνική Κυβέρνηση ως ένδειξη αναγνώρισης της θυσίας του μεγάλου αυτού ήρωα. Μετά όμως υποστήριξε το Σχέδιο Ανάν και ακόμα θεωρεί το Κυπριακό «πολιτικό πρόβλημα» και όχι έγκλημα κατά της ανθρωπότητας και κατοχής μέρους ενός ευρωπαϊκού κράτους.\nΔΟΛΟΦΟΝΙΑ ΣΟΛΩΜΟΥ(χρονικό) Ματωμένη μνήμη Σολωμού Ο αέρας μύριζε μπαρούτι εκείνο τον ταραγμένο Αύγουστο στην Κύπρο. Είχαν περάσει μόλις 3 μέρες από τότε που ο Τάσος Ισαάκ έπεφτε νεκρός στα χώματα της κατεχόμενης μεγαλονήσου, όταν η 2η πράξη του δράματος έμελε να παιχτεί. Λίγες στιγμές έπειτα από την ταφή του, με το χώμα νωπό, ακόμα, πάνω στο μνήμα του, οι φίλοι του πήραν στεφάνια και λουλούδια μυρωμένα και κατευθύνθηκαν προς το οδόφραγμα της Δερύνειας για να αποδώσουν φόρο τιμής στο χαμένο τους σύντροφο. Η κατάσταση δεν άργησε να βγει και τη μέρα εκείνη εκτός ελέγχου, όταν από το πουθενά την εμφάνισή τους στο σημείο έκαναν οι… συνήθεις ύποπτοι «Γκρίζοι λύκοι». Λίγα λεπτά αργότερα η περιοχή μετατράπηκε σε πεδίο μάχης. Ο πετροπόλεμος ήταν μόνο η αρχή. Ξαφνικά ένας από τους συγκεντρωμένους διαδηλωτές πετάχτηκε μπροστά. Ήταν ο Σολωμός Σολωμού, ξάδερφος του νεκρού Τάσου. Με αστραπιαίες κινήσεις βρέθηκε στη νεκρή ζώνη. Οι Κυανόκρανοι των Ηνωμένων Εθνών ήταν πολύ αδύναμοι για να τον συγκρατήσουν. Ο 26χρονος άνδρας από το Παραλίμνι με βήμα γοργό και σταθερό και με το τσιγάρο να καίει στο στόμα, κατευθύνθηκε προς τον ιστό που ανέμιζε η τουρκική σημαία. Άρχισε να σκαρφαλώνει στον ιστό. «Ρε μην πηγαίνεις κοντά ρε. Έλα έξω ρε μάλακα. Θα σου ρίξουνε ρε μάλακα» ήταν οι τελευταίες λέξεις που άκουσε. Μετά τα πάντα σκοτείνιασαν. Ο Σολωμός Σολωμού έπεφτε νεκρός στο χώμα, χτυπημένος από πέντε σφαίρες στο πρόσωπο, το λαιμό και την κοιλιά. Οι συγκεντρωμένοι διαδηλωτές ήταν οι επόμενοι στόχοι των τουρκικών πυρών. 11 τραυματίες, ανάμεσά τους και μία γυναίκα που δεν βρισκόταν καν στη νεκρή ζώνη ήταν ο θλιβερός απολογισμός. Από τις ριπές των Τούρκων τραυματίζονται και κυανόκρανοι. Επικρατεί πανικός. Χρειάζεται να περάσουν 15 ολόκληρα λεπτά, προτού οι άνδρες της ειρηνευτικής δύναμης καταφέρουν να προσεγγίσουν το άψυχο κορμί του Σολωμού που κείτονταν στο χώμα. Την ίδια στιγμή, ο ηγέτης των Τουρκοκυπρίων παρακολουθούσε με καμάρι τα… «επιτεύγματα» των κατοχικών στρατευμάτων και των «Γκρίζων Λύκων», οι οποίοι, λίγο αργότερα, ξεχύθηκαν σε πανηγυρισμούς στα κατεχόμενα εδάφη. Τις επόμενες ημέρες, ομάδα ανακριτών του Αρχηγείου Αστυνομίας και της Αστυνομικής Διεύθυνσης Αμμόχωστου, μετά από συντονισμένες έρευνες, εντόπισε τους δράστες, εναντίον των οποίων εκδόθηκαν διεθνή εντάλματα σύλληψης. Μεταξύ των δολοφόνων του Σολωμού ήταν ο Kενάν Aκίν, έποικος, πρώην αξιωματικός του τουρκικού στρατού, υπουργός γεωργίας του κατοχικού καθεστώτος και πράκτορας των τουρκικών μυστικών Δυνάμεων. Τον Ακίν επικήρυξε η Λευκωσία έναντι του ποσού των € 460.000. Το υλικό που εξασφαλίσθηκε από την έρευνα χρησιμοποιήθηκε για προσφυγή στο Ευρωπαϊκό Δικαστήριο Ανθρωπίνων Δικαιωμάτων εναντίον της Τουρκίας. Η Κύπρος δικαιώθηκε. Κανένας από τους δράστες δεν έχει, μέχρι σήμερα, συλληφθεί. Στην μνήμη του μάρτυρα Σολωμού Σολωμού κυκλοφόρησαν 2 τραγούδια, το ΗΤΑΝ ΤΡΕΛΟΣ και το ΠΑΝΤΑ ΓΕΛΑΣΜΕΝΟΙ…


Μουσείο Ακρόπολης: Το «Ηχηρό μήνυμα» της επιστροφής των θραυσμάτων του Παρθενώνα - Ecozen\nΑρχική Ειδήσεις Μουσείο Ακρόπολης: Το «Ηχηρό μήνυμα» της επιστροφής των θραυσμάτων του Παρθενώνα\n3 Ιανουαρίου 2022 - 16:28\n«Αυτό το ταξίδι της επιστροφής εκπέμπει από μόνο του ένα ηχηρό μήνυμα επανένωσης όλων των τμημάτων αυτού του μοναδικού μνημείου της ανθρωπότητας» δήλωσε ο πρωθυπουργός Κυριάκος Μητσοτάκης κατά τη διάρκεια της σημερινής εκδήλωσης για την επιστροφή θραυσμάτων των Γλυπτών του Παρθενώνα από το Εθνικό Αρχαιολογικό Μουσείο, στο Μουσείο της Ακρόπολης.\nΤο μήνυμα «επανένωσης» του Πρωθυπουργού\nΟ Κυριάκος Μητσοτάκης υπογράμμισε ότι «είναι ένα πρώτο αλλά πολύ σημαντικό βήμα στην προσπάθεια να συγκεντρωθούν εδώ, στο Μουσείο της Ακρόπολης, όλα τα μικρότερα και μεγαλύτερα μέρη του διακόσμου του Παρθενώνα που βρίσκονται σήμερα διάσπαρτα σε διάφορα μουσεία ανά τον κόσμο».\nΑπόδοση των δέκα παρθενώνειων θραυσμάτων από το Εθνικό Αρχαιολογικό Μουσείο στο φυσικό τους χώρο, στο Μουσείο Ακρόπολης, (ΓΙΩΡΓΟΣ ΚΟΝΤΑΡΙΝΗΣ/EUROKINISSI)\nΑπόδοση των δέκα παρθενώνειων θραυσμάτων από το Εθνικό Αρχαιολογικό Μουσείο στο φυσικό τους χώρο. (ΓΙΩΡΓΟΣ ΚΟΝΤΑΡΙΝΗΣ/EUROKINISSI)\nΗ επανασύνδεση είναι μια ειδική διαδικασία και γι’ αυτό ξεκινήσαμε αρκετά νωρίς» ανέφερε ο κ. Παντερμαλής για να προσθέσει: «Αυτό το μνημείο δέχεται σήμερα μερικά από τα σπαράγματά του και όλοι ελπίζουμε ότι αυτή η πράξη είναι μία νέα αρχή στο ζήτημα της αποκατάστασης των Γλυπτών του Παρθενώνα».\nΠροηγούμενο άρθροCultural Hidrant: Το πλάνο ανάδειξης της πολιτιστικής κληρονομιάς του Δήμου Χαλανδρίου\nΕπόμενο άρθροΚρίσιμο το επόμενο 48ωρο για το άνοιγμα των σχολείων


Μικροπολιτικός: Συνάντηση Σαμαρά - Αγγελοπούλου στη Νέα Υόρκη - Παρουσία Μπιλ Κλίντον\nΣυνάντηση Σαμαρά - Αγγελοπούλου στη Νέα Υόρκη - Παρουσία Μπιλ Κλίντον\nΜια απροσδόκητη και εκτός προγράμματος συνάντηση είχαν το βράδυ της Πέμπτης στη Νέα Υόρκη ο πρωθυπουργός Αντώνης Σαμαράς και το ζεύγος Θεόδωρου και Γιάννας Αγγελοπούλου, παρουσία του πρώην προέδρου των ΗΠΑ, Μπίλ Κλίντον.\nΤο «πηγαδάκι» των τεσσάρων στήθηκε στο περιθώριο της εκδήλωσης, που διοργάνωσε η μη κερδοσκοπική οργάνωση The Hellenic Initiative, με σκοπό τη στήριξη της ελληνικής οικονομίας και στην οποία παραβρέθηκαν κορυφαίοι παράγοντες της ομογένειας και άλλοι ενδιαφερόμενοι για την πορεία της χώρας μέσα στην κρίση.\nΓια τη συμμετοχή στο δείπνο το εισιτήριο κόστιζε από 5.000 έως 50.000 δολάρια και συγκεντρώθηκε ένα ποσό μεγαλύτερο από 2.000.000 ευρώ, τα οποία θα διοχετευθούν στην ελληνική οικονομία μέσα από διάφορες δράσεις του Hellenic Initiative.\nΗ συνάντηση του πρωθυπουργού με το ζεύγος Αγγελόπουλου έγινε σε θερμό κλίμα και υπήρξε μία σύντομη ανταλλαγή απόψεων για τις εξελίξεις στην Ελλάδα και την προσπάθεια της ελληνικής κυβέρνησης να αντιμετωπίσει τα αδιέξοδα της κρίσης.\nΗ κυρία Αγγελοπούλου έδειξε ιδιαίτερο ενδιαφέρον, επιβεβαιώνοντας ότι παρακολουθεί όσα γίνονται στη χώρα, αν και έχει δηλώσει ότι δεν ενδιαφέρεται για την πολιτική -τουλάχιστον όχι ακόμη-, λένε όσοι παρακολουθούν τις κινήσεις της.


Ξαφνική αποχαιρετιστήρια επίσκεψη της Μέρκελ στην εκλογική της περιφέρεια - The President\nΑρχική ΚΟΣΜΟΣ Ξαφνική αποχαιρετιστήρια επίσκεψη της Μέρκελ στην εκλογική της περιφέρεια\nΠροηγουμένως, η καγκελάριος μαζί με τον διάδοχό της στο ψηφοδέλτιο του Χριστιανοδημοκρατικού κόμματος (CDU), Γκέοργκ Γκιούντερ και τον επικεφαλής του ψηφοδελτίου του κόμματος για τις τοπικές εκλογές του κρατιδίου Μεκλεμβούργου –Προπομερανία, οι οποίες διεξάγονται παράλληλα με τις ομοσπονδιακές την ερχόμενη Κυριακή, Μίχαελ Σακ, περπάτησαν στον πεζόδρομο της Γκράιφσβαλντ και επισκέφθηκαν καταστήματα. Η καγκελάριος περιτριγυριζόταν μονίμως από έκπληκτους περαστικούς και σταματούσε συνεχώς για selfies.\nΕπόμενο άρθροH Kύπρος ξεκινά τον εμβολιασμό με 3η δόση για τους 83 ετών και άνω


Student Accommodation Γουέστ Τσέστερ, PA | Student.com\nStudent accommodation in Γουέστ Τσέστερ, PA\nCompare the best student accommodation in Γουέστ Τσέστερ, PA. Live with fellow students in properties specifically designed for student living. Talk to one of our helpful booking consultants to find out more and book your ideal home.\nΑρχική σελίδα / Ηνωμένες Πολιτείες / Γουέστ Τσέστερ, PA - Φοιτητικές Εστίες\nΓουέστ Τσέστερ, PA\nΚοντά στο West Chester University of Pennsylvania


Σοβαρά θέματα για συζήτηση στην Επιτροπή Υγείας από την παράταξη Πανταζή - Hxo News\nΣοβαρά θέματα για συζήτηση στην Επιτροπή Υγείας από την παράταξη Πανταζή\n11:52 π.μ. - Παρασκευή, 31 Ιουλίου 2020\n11:07 π.μ. - Παρ, 31/52/2020\nΕΠΙΤΡΟΠΗ ΥΓΕΙΑΣ, ΠΑΝΤΑΖΗΣ, ΜΑΖΙ ΑΛΛΑΖΟΥΜΕ ΤΗΝ ΙΕΡΑΠΕΤΡΑ\nΛίστα θεμάτων για την ανάπτυξή τους στη Δημοτική Επιτροπή Υγείας από τη δημοτική παράταξη «Μαζί Αλλάζουμε την Ιεράπετρα»\nΠρος: Προέδρο Επιτροπής Υγείας Δήμου Ιεράπετρας.\nΘΕΜΑ: Λίστα θεμάτων για την ανάπτυξη τους στην δημοτική επιτροπή υγείας\nΣυμβουλευτικός σταθμός , ψυχολογικής υποστήριξης, κοινωνικής υποστήριξης. Δράσεις όπως πρόληψης και αντιμετώπισης κοινωνικών προβλημάτων. Απευθύνεται σε άτομα-οικογένειες σε κατάσταση εκτάκτου ανάγκης , κρίσης, φτώχειας. Άτομα που αντιμετωπίζουν κοινωνικά, ψυχολογικά και οικονομικά προβλήματα. Ευάλωτες πληθυσμιακές ομάδες. θύματα βίας, κακοποίησης, παραμέλησης, διακρίσεων, εγκληματικών πράξεων, άτομα με αναπηρία που\nχρήζουν ψυχολογική και κοινωνική υποστήριξη. Στελεχωμένο από κοινωνικούς λειτουργούς, ψυχολόγους κοινωνιολόγους σε συνεργασία με την ομάδα ψυχικής υγείας και την ομάδα ψυχολόγων της εκκλησιάς και τους κοινωνικούς λειτουργούς του Δήμου. Συνεργάζεται με υπηρεσίας κοινωνικής φροντίδας, κέντρα ψυχικής υγείας, ξενώνες φιλοξενίας, μονάδες απεξαρτήσεις, κοινωνικές υπηρεσίες και νοσοκομείο.\nΚαλώ για τις άμεσες ενέργειες σας


UD Villa Santa Brígida CD Buzanada ζωντανά αποτελέσματα, livescore και live streaming - SofaScore\nUD Villa Santa Brígida - CD Buzanada Ζωντανά αποτελέσματα, livescore και live streaming\nUD Villa Santa Brígida - CD Buzanada\nUD Villa Santa Brígida CD Buzanada ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 13.10.2019. και ώρα 11:00 UTC ώρα στο Tercera Division, Group 12 - Spain Amateur. Στο SofaScore ζωντανά αποτελέσματα μπορείτε να βρείτε όλα UD Villa Santa Brígida εναντίον CD Buzanada τα προηγούμενα αποτελέσματα με τους H2H αγώνες. Οι σύνδεσμοι UD Villa Santa Brígida εναντίον CD Buzanada με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις UD Villa Santa Brígida εναντίον CD Buzanada ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα UD Villa Santa Brígida CD Buzanada στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nCD Buzanada ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε UD Villa Santa Brígida CD Buzanada live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε UD Villa Santa Brígida CD Buzanada ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Η «Γενική Ανακύκλωση Ανδρου» ανακοινώνει : – Ο Περίγυρος της Κινηματογραφικής Λέσχης Άνδρου\nΗ «Γενική Ανακύκλωση Ανδρου» ανακοινώνει :\nΟκτώβριος 20th, 2016\nΘα θέλαμε να ενημερώσουμε ότι μετά την έναρξη εργασιών μας στις 06 Οκτωβρίου 2016 έως και χθες 19 Οκτωβρίου 2016, καταφέραμε να αδειάσουμε όλο το δίκτυο των κάδων, τα καταστήματα και τις υπηρεσίες της Δημοτικής Ενότητας Άνδρου μετά την χαώδη κατάσταση που παραλάβαμε.\nΤο επόμενο βήμα είναι να αδειάσουμε το δίκτυο του Δ.Δ. Κορθίου και αμέσως μετά αυτό της Υδρούσας.\nΜετά την πλήρη αποκατάσταση όλων των δικτύων θα ανακοινωθεί το αναλυτικό πρόγραμμα της αποκομιδής των ανακυκλώσιμων υλικών.\nΣτην Δημοτική Ενότητα Άνδρου, οι πολίτες μπορούν να χρησιμοποιούν πλέον τους κάδους ανακύκλωσης μετά τον διαχωρισμό των υλικών στα τρία ρεύματα και παρακαλούνται να συμμετέχουν όσο περισσότερο γίνεται στην ανακύκλωση, λόγω του μεγάλου προβλήματος στην αποκομιδή των απορρμμάτων από τον Δήμο.\nΕπίσης, σας ενημερώνουμε ότι και οι κάδοι της κομποστοποίησης στην Χώρα έχουν αδειασθεί, έχουν πλυθεί, έχουν αρωματιστεί και είναι έτοιμοι για χρήση.\nΠαρακαλούνται οι πολίτες να συμμετέχουν ενεργά και στο πρόγραμμα της κομποστοποίησης.\nΆνδρος 20 Οκτωβρίου 2016\nΧΩΡΑ ΑΝΔΡΟΥ https://m.facebook.com/groups/497728250332362\nΝΑ ΚΑΝΩ ΜΙΑ ΠΑΡΑΤΗΡΗΣΗ; ΓΙΑΤΙ ΤΟ ΦΟΡΤΗΓΑΚΙ ΤΟΥ ΠΕΤΣΑ ΜΑΖΕΥΕΙ ΑΝΑΚΥΚΛΩΣΗ;ΔΕΝ ΕΧΕΙ ΤΕΛΕΙΩΣΗ Η ΑΠΟΤΥΧΗΜΕΝΗ ΣΥΜΒΑΣΗ ΠΟΥ ΕΙΧΕ;ΔΕΝ ΕΙΧΕ ΕΡΘΕΙ ΣΤΟ ΚΟΡΘΙ ΟΛΟ ΤΟ ΚΑΛΟΚΑΙΡΙ ΝΑ ΜΑΖΕΨΕΙ ΤΗΝ ΑΝΑΚΥΚΛΩΣΗ ΟΥΤΕ 3 ΦΟΡΕΣ ΚΑΙ ΤΩΡΑ ΜΕΡΑ ΠΑΡΑ ΜΕΡΑ ΕΙΝΑΙ ΕΚΕΙ….ΚΑΤΙ ΔΕΝ ΠΑΕΙ ΚΑΛΑ ΕΔΩ….\n23 Οκτωβρίου 2016 at 9:56 ΜΜ\nAντωνη εσυ και το προσωπικο σου καλο κουραγιο σας ευχαριστούμε ..\nΑν ελλειπαν και οι λιγοι που εχουν γεμισει τα χαντάκια με ντενεκεδάκια και\nμπουκαλια θα ηταν ευχης εργο.\n21 Οκτωβρίου 2016 at 11:36 ΠΜ\nΜπράβο στον εργολάβο και το συνεργείο του! Άξιοι άνθρωποι, με όρεξη για δουλειά! ΕΠΑΓΓΕΛΜΑΤΙΕΣ!!!!!!!\nΤέτοιους ανθρώπους χρειάζεται ο Δήμος για συνεργάτες!\n20 Οκτωβρίου 2016 at 10:20 ΜΜ\nΠολα Συνχαρητηρια πολυ καλοί δουλια απω την δικη σας μέριατωρα ειναι η σειρά η δίκη μας για να γίνεται σωστή η ΑΝΑΚΙΝΟΣΗΣ να δούμε Η αντίθετη θα Σημορφθουνεν ΘΖ my\n20 Οκτωβρίου 2016 at 9:27 ΜΜ


Ουκρανικοί λογαριασμοί Hryvnia και δολαρίων 5000 ρούβλια προτύπων χρημάτων λογαριασμών ανασκόπησης Στοκ Εικόνες - εικόνα από πράσινος, πολυτέλεια: 82953696\nΟυκρανικοί λογαριασμοί hryvnia και δολαρίων 5000 ρούβλια προτύπων χρημάτων λογαριασμών ανασκόπησης. πράσινος, πολυτέλεια.\nΟυκρανικοί λογαριασμοί hryvnia και δολαρίων 5000 ρούβλια προτύπων χρημάτων λογαριασμών ανασκόπησης\nχρήματα Ουκρανός χρήματα Ουκρανός Ουκρανικά χρήματα Ουκρανικά νομίσματα στα τραπεζογραμμάτια Σύριγγα φαρμάκων και μαγειρευμένη ηρωίνη Ουκρανικά τραπεζογραμμάτια χρημάτων hryvnya στα φύλλα Θαυμάσιος λίγο ξανθό κορίτσι στο ουκρανικό εθνικό κοστούμι Ουκρανικοί λογαριασμοί hryvnia και δολαρίων 5000 ρούβλια προτύπων χρημάτων λογαριασμών ανασκόπησης Οικονομικό υπόβαθρο με τα ουκρανικά χρήματα\nΤαμπλέτες και χρήματα που διαδίδονται έξω χαοτικά Διακόσιοι λογαριασμοί hryvnia σε ένα άσπρο υπόβαθρο Ουκρανικά τραπεζογραμμάτια εκατό hryvnia και smartphone, υπόβαθρο χρημάτων Τα ουκρανικά νομίσματα είναι ένα hryvnia και μια κασέτα Φως του ήλιου από τις πτώσεις παραθύρων στους λογαριασμούς του ουκρανικού hryvnia Οι περισσότεροι από τους λογαριασμούς στη σκιά Στο υπόβαθρο του λογαριασμού, οι ουκρανικοί και αμερικανικοί λογαριασμοί επιδεικνύονται Τα τραπεζογραμμάτια του hryvnia, δολάρια, ευρο- κινηματογράφηση σε πρώτο πλάνο βρίσκονται στον πίνακα Β Σύγχρονο μαύρο κινητό τηλέφωνο, λογαριασμοί τραπεζογραμματίων hryvnia χρημάτων και ουκρανικό διαβατήριο ταξιδιού στο διαστημικό υ\nΟυκρανικό hryvnia, λογαριασμοί δολαρίων, ευρώ και άλλα χρήματα Ουκρανικά νομίσματα, πολλά χρήματα - hryvnia και μια πένα, υπόβαθρο Ανθοδέσμη των πορφυρών τουλιπών και του ουκρανικού hryvnia εθνικού νομίσματος, χρήματα - ένα δώρο για τις διακοπές, έννοια Ουκρανικό hryvnia, λογαριασμοί δολαρίων, ευρώ και άλλα χρήματα Ανθοδέσμη των πορφυρών τουλιπών και του ουκρανικού hryvnia εθνικού νομίσματος, χρήματα - ένα δώρο για τις διακοπές, έννοια Ανθοδέσμη των πορφυρών τουλιπών και του ουκρανικού hryvnia εθνικού νομίσματος, χρήματα - ένα δώρο για τις διακοπές, έννοια Ουκρανικά νομίσματα, πολλά χρήματα - hryvnia και μια πένα, υπόβαθρο Ουκρανικά νομίσματα, πολλά χρήματα - hryvnia και μια πένα, υπόβαθρο Ουκρανικό hryvnia, λογαριασμοί δολαρίων, ευρώ και άλλα χρήματα BA χρημάτων


H Iωάννα Μελάκη ξανά πρόεδρος της Ενωσης Προστασίας Καταναλωτών Κρήτης | Χανιώτικα Νέα\nH Iωάννα Μελάκη ξανά πρόεδρος της Ενωσης Προστασίας Καταναλωτών Κρήτης\n29 Ιουνίου, 2014 5:31 μμ\nΕνωση Καταναλωτών Κρήτης\nΤο Σώμα της Εκλογικής Συνέλευσης, της Ένωσης Προστασίας Καταναλωτών Κρήτης, κατά την εκλογική διαδικασία , στις 28-06-2014 ξανάδωσε το τιμόνι της Διοίκησης αυτής στην μέχρι σήμερα Πρόεδροu, στην κ. Ιωάννα Μελάκη\nΣύμφωνα με σχετική ανακοίνωση, μετά την πανηγυρική επανεκλογή της , η κ.Μελάκη δήλωσε στα Μ.Μ.Ε:\n« Οι καταναλωτές της Κρήτης ,με την ψήφο τους στις 28-06-2014 ,κρίνοντας το έργο που διετελέστη την προηγούμενη τριετία, για την στήριξη και διεκδίκηση των δικαιωμάτων τους ως καταναλωτές και ιδιαίτερα την στήριξη των υπερχρεωμένων νοικοκυριών, που η κρίση της Χώρας έπληξε ανεπανόρθωτα, μου έδωσαν σαφή εντολή με την μαζική συμμετοχή των μελών -καταναλωτών στην διαδικασία και με την ψήφο τους με κάλεσαν , να συνεχίσω τον κοινωνικό μου αγώνα , για την στήριξη και διεκδίκηση των δικαιωμάτων τους , μέσα από την Ένωση Προστασίας Καταναλωτών Κρήτης .Η μαζική επανεκλογή μου, στο αξίωμα της Προέδρου της ΄Ενωσης Προστασίας Καταναλωτών Κρήτης, με βρίσκει αφενός ηθικά ικανοποιημένη για την τιμητική επιλογή στο πρόσωπό μου ,καθώς οι καταναλωτές εκτίμησαν την συμμετοχή μου στο κοινωνικό γίγνεσθαι μέσα από την από τις δομές της ΄Ενωσης, αλλά και ακόμα με φορτώνει με περισσότερη ευθύνη, για μεγαλύτερους αγώνες, για την προστασία των δικαιωμάτων των πολιτών –καταναλωτών ιδιαίτερα στις μέρες μας που τα οικονομικά, οικογενειακά, κοινωνικά, περιβαντολλογικά προβλήματα, βιαίως έχουν καταπατηθεί και έχουν ισοπεδωθεί ανεπανόρθωτα.\nΗ θέση που μου εμπιστεύτηκε η Κοινωνία των πολιτών της Κρήτης. είναι θέση συμπαράστασης, στήριξης των προβλημάτων τους και όχι «καρέκλα εξουσίας», καθώς όλη η προσπάθεια στηρίζεται στον εθελοντισμό, πιστεύω ότι θα μπορέσω σαυτά τα δύσκολα καθήκοντα και μεσολαβούσης της κρίσης, να ανταποκριθώ, να στηρίξω μαζί με τα εκλεγμένα μέλη του Δ.Σ, με όλες μου τις δυνάμεις, τα προβλήματα των πολιτών, τα προβλήματα της κοινωνίας.\nΚαλώ ¨σήμερα, όλους τους πολίτες της Κρήτης, που νοιώθουν αδύναμοι λόγω των συσσωρευμένων προβλημάτων που τους έχουν δημιουργήσει, οι δύσκολες μέρες των καιρών, να απευθυνθούν στην ΄Ενωση Προστασίας Καταναλωτών Κρήτης , εκεί με τις δομές που διαθέτει η ΄Ενωση και με τους συνεργάτες της θα νοιώσουν την ανακούφιση, από την συμβουλευτική και καθοδήγησα θα βρουν την χαμηλωμένη αξιοπρέπεια , θα ξαναβρούν την πορεία τους ».


Συνάντηση με τον Αρχιεπίσκοπο Αθηνών και Πάσης Ελλάδος κ.κ. Ιερώνυμο – Τζανέτος ΦΙΛΙΠΠΑΚΟΣ\nΣυνάντηση με τον Αρχιεπίσκοπο Αθηνών και Πάσης Ελλάδος κ.κ. Ιερώνυμο\n30 Σεπτεμβρίου, 2015 27 Ιουλίου, 2017 Tzanetos Filippakos\nΣυνάντηση του Αναπληρωτή Γενικού Γραμματέα του Υπουργείου Εσωτερικών και Διοικητικής Ανασυγκρότησης κ. Τζανέτου Φιλιππάκου με τον Αρχιεπίσκοπο Αθηνών και Πάσης Ελλάδος κ.κ. Ιερώνυμο\nΟ κ. Φιλιππάκος ευχαρίστησε τον Αρχιεπίσκοπο για το φιλανθρωπικό έργο της Εκκλησίας και εξέφρασε την επιθυμία για τη συνέχιση της επικοινωνίας και συνεργασίας σχετικά με θέματα που αφορούν στην αντιμετώπιση της ανθρωπιστικής κρίσης\nΟ Αναπληρωτής Γενικός Γραμματέας του Υπουργείου Εσωτερικών και Διοικητικής Ανασυγκρότησης κ. Τζανέτος Φιλιππάκος συναντήθηκε σήμερα (30-09-2015) με τον Μακαριότατο Αρχιεπίσκοπο Αθηνών και Πάσης Ελλάδος κ.κ. Ιερώνυμο, στο Μέγαρο της Αρχιεπισκοπής Αθηνών.\nΚατά την προγραμματισμένη συνάντηση, η οποία πραγματοποιήθηκε σε κλίμα εγκαρδιότητας, συζητήθηκαν θέματα που αφορούν στη συνεργασία του Υπουργείου Εσωτερικών και Διοικητικής Ανασυγκρότησης με την Αρχιεπισκοπή, με έμφαση στο μεταναστευτικό – προσφυγικό ζήτημα.\nΕιδικότερα, ο κ. Φιλιππάκος ευχαρίστησε θερμά τον Αρχιεπίσκοπο, για το φιλανθρωπικό και κοινωνικό έργο που επιτελεί η Εκκλησία της Ελλάδας προς τους αναξιοπαθούντες συμπολίτες μας και τους πρόσφυγες, που φιλοξενούνται προσωρινά στη χώρα μας.\nΠιο συγκεκριμένα, η Αρχιεπισκοπή αποφάσισε, όπως έχει πράξει και στο παρελθόν, να συνδράμει στη σίτιση των μεταναστών στα Προαναχωρησιακά Κέντρα της Αμυγδαλέζας και του Ταύρου.\nΜε τη σειρά του, ο Αρχιεπίσκοπος τόνισε πως η Εκκλησία είναι αρωγός στο πλευρό της πολιτείας και εξέφρασε την από κοινού επιθυμία με τον κ. Φιλιππάκο για συχνότερη επικοινωνία και συνεργασία για την αντιμετώπιση της ανθρωπιστικής κρίσης.\nΜε ετικέτα Αρχιεπίσκοκος Αθηνών και Πάσης Ελλάδος,Αναπληρωτής Γενικός Γραμματέας,Αναπληρωτής Γενικός Γραμματέας Υπουργείου Εσωτερικών και Διοικητικής Ανασυγκρότησης,Τζανέτος Φιλιππάκος\nPrevious postΕπίσκεψη στην περιοχή του Έβρου\nNext postΤηλεδιάσκεψη με τον Εκτελεστικό Διευθυντή του FRONTEX κ. Fabrice Leggeri, για την αντιμετώπιση των μεταναστευτικών ροών στο Αιγαίο


«Να γίνει η πιο καθαρή ομάδα»\nΑπό το βράδυ της Πέμπτης είναι και επισήμως ο νέος μεγαλομέτοχος και πρόεδρος της ΠΑΕ Ηρακλής. Ο ίδιος όπως είχε τονίσει από την πρώτη στιγμή που «πάτησε» στη Θεσσαλονίκη θέλει να γίνει το επόμενο… boss των «κυανόλευκων». Οπερ και εγένετο τελικά, μετά βεβαίως από ένα διάστημα αναμονής λόγω του απαραίτητου οικονομικού ελέγχου που έπρεπε να γίνει. Ο «president» πλέον Σπύρος Παπαθανασάκης μίλησε εφ΄ όλης της ύλης στο «Αθλητικό Metropolis» και το «Τρίτο Ημίχρονο» για τη νέα διοικητική κατάσταση, για τους στόχους και τα όνειρά του για τον Ηρακλή αλλά και τη φετινή αγωνιστική χρονιά που ξεκινάει στα τέλη του επόμενου μήνα.\n«Όλα τα πράγματα έγιναν πολύ γρήγορα, αυτό είναι θετικό και το συμβούλιο τοποθετήθηκε επίσης γρήγορα, προκειμένου να το αλλάξουμε αρχικά. Εχω μιλήσει σε πολύ κόσμο και θα μιλήσω και με άλλους όταν έρθω στη Θεσσαλονίκη, για να δω ποιοι μπορούν να βοηθήσουν την ομάδα. Να μπουν άτομα που ξέρουν την ομάδα και έχουν διάθεση να προσφέρουν».\nΟ κόσμος από την Ελλάδα μας βοηθάει πάρα πολύ, όπως ο κ. Σεντελίδης, μας βοηθάει με τις κάρτες διαρκείας, μας δίνουν συμβουλές. Θα είναι αυτός που θα έχει εξουσιοδότηση για να παίρνει αποφάσεις, θα μιλάμε μαζί και θα αποφασίζουμε. Εχει πολύ μεγάλη πείρα.»\nΟ κ. Παπαθανασάκης στη συνέχεια της αποκαλυπτικής του συνέντευξης αναφέρθηκε τόσο στη βαρύτητα που δίνει στην οργάνωση της ομάδας, στο Νίκο Παπαδόπουλο, στη στενοχώρια του μετά τον αγώνα με τον Πιερικό αλλά και στην προσμονή του κόσμου για να δει την ομάδα στη φυσική της θέση.\n«Ημουν στενοχωρημένος, όχι εκνευρισμένος. Από την οργάνωση. Όταν κλείνουμε ένα φιλικό παιχνίδι, πρέπει να παίζουμε έξυπνα. Όχι να αγωνιζόμαστε κάπου που έχουν στο μυαλό τους να μας χτυπάνε. Θέλουμε να ετοιμαστούμε για να παίξουμε στο πρωτάθλημα. Η ομάδα σε λίγο καιρό θα είναι πολύ καλή. Η ομάδα έχει βάθος. Διαθέτει πολλούς παίκτες και μπορούν να αναπληρώσουν όσους δεν αγωνίζονται.\nΤην οργάνωση πρέπει να φτιάξουμε. Μία ημέρα τα μικρά παιδιά που έχουμε να το θυμηθείτε στην ομάδα θα παίξουν στην Εθνική. Κοιτάμε και τους πιο μικρούς να παίξουν στην πρώτη ομάδα. Αλλά χρειαζόμαστε χρόνο.\nΟσον αφορά τον κόσμο θέλω να σας πω ότι και εγώ θέλω να τη δω στη SuperLeague, θα κάνω ό,τι μπορώ για να το πετύχουμε, έχουμε τα παιδιά για να μας πάνε εκεί. Θα χρειαστεί ένας μήνας για να είναι έτοιμη η ομάδα. Και το Γενάρη μπορούμε να φέρουμε παίκτες για να ενισχυθούμε. Αλλάξαμε πολλά πράγματα».\nΤέλος αναφέρθηκε στο Νίκο Παπαδόπουλο με τον οποίο διατηρεί καλή σχέση, εμπιστοσύνης θα έλεγε κανείς.\nΟ νέος μεγαλομέτοχος των «κυανόλευκων» αναφέρθηκε επίσης στην επιλογή του να τοποθετήσει στο συμβούλιο τον γιο του, ενώ στο τέλος της συζήτησης μίλησε για την επιθυμία του, το μεγάλο του στόχο όσο είναι η «κεφαλή» του Ηρακλή.\n«Ο γιος μου μπήκε στο συμβούλιο γιατί χρειαζόμουν κόσμο γρήγορα. Αυτός είναι καλός στα οργανωτικά ζητήματα αλλά και στο μπάσκετ.\nΕγω θέλω όμως το ποδόσφαιρο να είναι η κύρια ασχολία. Αλλά θέλω να βοηθήσω και τα άλλα τμήματα. Θέλει να σταματήσει τη δουλειά του για να έρθει Θεσσαλονίκη. Του λέω όχι τόσο γρήγορα, δεν μπορείς, πρέπει να καταλάβεις τι γίνεται και τι βοήθεια χρειάζεται.\nΒλέπουμε τα λάθη που έχουμε κάνει για να μην τα ξανακάνουμε, όπως για παράδειγμα με τους ατζέντηδες. Προσπαθούμε να κάνουμε οικονομία, πώς να μη χαλάμε άσκοπα λεφτά, έχουμε κάνει ένα μπάτζετ. Εχουμε πλέον λογιστές που έχουν καθαρίσει τα βιβλία, ξέρουν τι χρωστάμε, θα πληρώνουμε το κράτος. Κάθε μήνα εκτός των χρημάτων που μπαίνουν για την ομάδα, βάζουμε και για τα χρέη. Τι θέλω εγώ από την ομάδα; Να είναι η πιο καθαρή ομάδα της Ελλάδας. Και θέλω να προχωρήσουμε. Και θα το κάνουμε».


Οι ευαισθησίες του υπουργού\n«Το προσχέδιο νόμου δεν αφορά το προσωπικό ζήτημα κανενός», υπογράμμισε ο υπουργός Οικονομίας Γιώργος Αλογοσκούφης, μιλώντας στην αρμόδια Επιτροπή της Βουλής κατά τη συζήτηση του…\nΔΕΗ και Siemens\nΚατηγορήθηκε η ΔΕΗ ότι χαρίστηκε στη Siemens επειδή δεν εισέπραξε ποινική ρήτρα ύψους 3,3 εκατομμυρίων ευρώ, όταν η τελευταία δεν ανταποκρίθηκε στους όρους της σύμβασης…\nΑπό τον περασμένο Ιανουάριο γράφω και ξαναγράφω ότι η κυβέρνηση οφείλει να αποκλείσει τη Siemens από τις προμήθειες του Δημοσίου. Τις τελευταίες ημέρες, και άλλοι…\nΟι αναγνώστες της «Καθημερινής» θα θυμούνται πως, εδώ και μερικούς μήνες, γράφω και ξαναγράφω ότι, για μένα, είναι ακατανόητο να μην επιβάλλεται μια θηριώδης ποινή…\nΣυνέντευξη Στέφανου Μάνου στον δημοσιογράφο Νίκο Οικονόμου. «Είμαι σε δίλημμα, δεν ξέρω τι θα ψηφίσω…» είναι μια φράση που, εδώ στην Αθήνα, ακούω σχεδόν…\nSiemens uber alles\nΕχω παρατηρήσει, και φαντάζομαι ότι έχετε παρατηρήσει και εσείς, ότι όταν η Τροχαία αναλαμβάνει μια εκστρατεία π.χ. να μη μιλάμε στο κινητό όταν οδηγούμε, τα…\nSiemens: Το καθήκον του πρωθυπουργού\nΣτις 21 Ιουνίου από των στηλών της Εστίας αναρωτήθηκα αν η κυβέρνηση φοβάται τη Siemens. Αφορμή για το ερώτημα ήταν η αμηχανία της κυβέρνησης…\n«Δεν εκβιάζομαι! Είμαι αμείλικτος απέναντι σε όλα τα φαινόμενα διαφθοράς! Απ’ όπου και αν προέρχονται!». Το ρεφρέν (όρθιοι οι βουλευτές της Ν.Δ. χειροκροτούν παρατεταμένα) των…


Μέδουσα: Σαμπιχά Σουλεϊμάν: Δάκτυλος του Δικτύου 21 ή Ακτιβίστρια Πασιονάρια;\nsideris 25 Απρ 2014, 3:38:00 π.μ.\nΜάλιστα! Με εξέπληξες...\nOMADEON 25 Απρ 2014, 8:52:00 π.μ.\nΕΞΑΙΡΕΤΙΚΟ άρθρο, το διέδωσα όσο μπορούσα και μαζεύω στοιχεία...\nΨάχνω στοιχεία ιδίως για το ρόλο του Δημήτρη Χριστόπουλου στην... ΚΑΤΑΠΙΕΣΗ της Πομακικής γλώσσας, επί υπουργείας Γιωργάκη Παπανδρέου. Βρήκα ενδείξεις αλλά όχι αποδείξεις.\nΕπίσης ΑΝ πραγματικά ισχύει ο ισχυρισμός του Καραμπελιά (τον οποίο δεν πολυ-συμπαθώ και με εκνευρίζει άλλες φορές) ότι... ο Χριστόπουλος στήριξε κάποτε το βομβαρδισμό της Σερβίας από το ΝΑΤΟ. (σήμερα το παίζει ουδέτερος για εκείνη την εποχή). ΔΕΝ εμπιστεύομαι το Χριστόπουλο καθόλου. Του τάψαλα λιγάκι εδώ, αλλά... έχω ΠΟΛΛΑ άλλα ακόμη να του σούρω.\nΑ, και δεν είμαι καθόλου της "πατριωτικής πτέρυγας".\nΒέρος κοσμοπολίτης και διεθνιστής δηλώνω... (χεχε))\nΑθ. Αναγνωστoπουλος 26 Απρ 2014, 4:33:00 μ.μ.\nτο άρθρο σου είναι πολύ ενδιαφέρον.\nΜου επιτρέπεις μια ερώτηση;\n"Πρόκειται για τη μουσουλμανική μειονότητα που οι Τούρκοι θέλουν να ονομαστεί τουρκική μειονότητα, ενώ είναι σαφές ότι πρόκειται για πληθυσμό τουλάχιστον 3ης γενιάς και συνεπώς Έλληνες πολίτες με ελληνικές ταυτότητες όπως όλοι μας."\nΆλλο όμως η ιθαγένεια, άλλο η εθνικότητα. Αν οι άνθρωποι αισθάνονται Τούρκοι, είναι κακό να τους λέμε Τούρκους; Μήπως μάλιστα επιβάλλεται κιόλας;\nAkaliptos 26 Απρ 2014, 9:17:00 μ.μ.\nΑπό πότε υπάρχει Τουρκικό προξενείο στην Ξάνθη ; :)\nΩς μέλος της μειονότητας ( τουρκογενείς, μουσουλμάνος αν θέλετε ) δεν έχω πρόβλημα με την καταγωγή της κ. Σαμπιχά, αλλά με τις κατηγορίες τις στην ομιλία της στον ΟΗΕ, που κατηγορεί τους μουσουλμάνους για τζαμί που δεν υπάρχει στο Δροσερό και τους Τουρκογενείς για δήθεν καταπίεση και ότι αναγκάστηκε να πάει σε Τουρκικό Μειονοτικό; Δεν έχω πρόβλημα να δηλώνει Ρομά ούτε Ελληνίδα, αλλά να μην καταλογήσει καθόλου ευθύνες στην Πολιτεία για την κατάσταση στον οικισμό του και να κατηγορεί τους "σωστούς Τούρκους Μουσουλμάνους ? " ακόμα και για την θνησιμότητα και τις συνθήκες υγιεινής του οικισμού της. Και από πάνω ως Πομάκα Μουσουλμάνα ακτιβήστρια όπως την παρουσίασαν ( capital.gr ) να είναι υποψήφια να με εκπροσωπήσει εμένα στην ευρωβουλή αυτό είναι αρκετά παρατραβηγμένο. Δεν υπάρχει αμφιβολία ότι είναι καμένο χαρτί.


March 4, 2020 March 7, 2020 Capt. E.N.Rigos Λεωνίδας Κουμάκης/20\tΤουρκία\nΗ αιφνιδιαστική κίνηση της Τουρκίας να κηρύξει τώρα υβριδικό πόλεμοεναντίον της Ελλάδος, χρησιμοποιώντας όσους οικονομικούς μετανάστες και πρόσφυγες συγκέντρωνε και οργάνωνε στο έδαφός της, οφείλεται στα οξύτατα αδιέξοδα του παντουρκισμού τα οποία αντιμετωπίζει στα «μέτωπα» της Συρίας (κάτω από την ανελέητη πίεση Ρώσων, Σύρων, Ιρανών) και της Λιβύης (κάτω από την πίεση του στρατηγού Χ. Χαφτάρ, Ρωσίας, Γαλλίας και Αιγύπτου). Ήδη, τα … Continue reading Μεταναστευτικό χάος και τουρκικό Βιετνάμ\nMarch 4, 2020 March 4, 2020 Capt. E.N.Rigos Καθ. Ηλίας Σταμπολιάδης/20\nΜία περιήγηση στην Τουρκία θα σας πείσει ότι εκεί κάποτε κατοικούσε ένας άλλος λαός και τα ερείπια που άφησε πίσω του μαρτυρούν για τη ύπαρξη του, τον πολιτισμό, του την θρησκεία του, ακόμη και την γλώσσα του χαραγμένη σε πέτρες. Οι καταπατητές τους τα βλέπουν με δέος, οι πολιτικοί τους τα μισούν και οι αρχαιολόγοι … Continue reading Ακούσιοι Μισθοφόροι


ΝΕΩΤΕΡΗ ΕΛΛΗΝΙΚΗ ΙΣΤΟΡΙΑ: 16 Μαϊ 2017\nΤο Ναύπλιο, τίμησε τη Θράκη.\nΤο ιστορικό Ναύπλιο, η πρωτεύουσα της Ελλάδας στα κρίσιμα χρόνια της αναγέννησης της χώρας μας, η σημερινή γοητευτική πόλη, τίμησε πανηγυρικά και με εντυπωσιακή συμμετοχή κόσμου, τα 97α «Ελευθέρια» της Θράκης. Δημιουργός της τιμητικής εκδήλωσης, ήταν ο δυναμικός σύλλογος Θρακών Αργολίδας «Η Θράκη», με την ενεργό συμπαράσταση της Περιφερειακής Ενότητας Αργολίδας.\nΗ εκδήλωση πραγματοποιήθηκε στις 14 Μαΐου 2017 στον Δημοτικό Κινηματογράφο της πόλης. Παρέστησαν εκπρόσωποι της Μητρόπολης Αργολίδας, οι βουλευτές του ΣΥΡΙΖΑ Γιάννης Γκιόλας και της Νέας Δημοκρατίας Γιάννης Αδριανός (ο βουλευτής του ΠΑΣΟΚ Γιάννης Μανιάτης, που βρίσκονταν στο εξωτερικό, με τηλεφώνημά του συνεχάρη το σύλλογο για την πρωτοβουλία του), της Περιφερειακής Ενότητας Αργολίδας η κ. Ελένη Αποστολοπούλου, ο αντιδήμαρχος του Δήμου Ναυπλιέων Κωνσταντίνος Ρούτουλας, της Δικαιοσύνης, ο υπεύθυνος δημοσίων σχέσεων της Πανθρακικής Ομοσπονδίας Νότιας Ελλάδας Γιώργος Σιαλάκης και πολλοί Θρακιώτες και Θρακιώτισες, που διαμένουν στο Ναύπλιο και το Άργος, αλλά και φίλοι της Θράκης.\nΑναρτήθηκε από SITALKIS Στις Τρίτη, Μαΐου 16, 2017\nΕτικέτες 1922, Αθανασιάδης Παντελής, Θράκη, Νταλιάνης, Σιτάλκης, Athanasiadis Pantelis, Sitalkis


Η Κρήτη μας: 10/25/12\nΗράκλειο: Οκτώ συλλήψεις για κατοχή αρχαίων αντικειμένων, ναρκωτικών και όπλων\nΟκτώ άτομα συνελήφθησαν για κατοχή αρχαίων αντικείμενων, ναρκωτικών και όπλων ύστερα από ευρύτατη αστυνομική επιχείρηση που πραγματοποιήθηκε σήμερα στην περιοχή της Μεσαράς Ηρακλείου.\nΟι διωκτικές αρχές, αξιοποιώντας πληροφορίες, προχώρησαν σε εκτεταμένη επιχείρηση με τη συμμετοχή κλιμακίων των ΤΑΕ Μεσαράς και Ρεθύμνου και του Αστυνομικού Τμήματος Μοιρών και υπό την εποπτεία του αστυνομικού διευθυντή Ηρακλείου στην περιοχή των Αγίων Δέκα.\nΑποτέλεσμα της επιχείρησης που ολοκληρώθηκε αργά το απόγευμα ήταν η σύλληψη 8 ατόμων, στην κατοχή των οποίων βρέθηκαν και κατασχέθηκαν, μεταξύ άλλων, ένα αγγείο ρωμαϊκής περιόδου και ένα κυανόκρανο, 20 αρχαία νομίσματα, που εκτιμάται ότι είναι της περιόδου από τον 5ο αι. π.Χ μέχρι και τη Ρωμαϊκή περίοδο, 50 γραμμάρια ακατέργαστης ινδικής κάνναβης, ένα πιστόλι κρότου των 9 χλ, ένα τουφέκι του Β' Παγκοσμίου Πολέμου, μία ξιφολόγχη και μία σπάθα.\nΟι οκτώ συλληφθέντες οδηγούνται στον εισαγγελέα, ενώ συνεχίζεται από το Αστυνομικό Τμήμα Μοιρών η προανάκριση για την υπόθεση.\nΕτικέτες ΑΡΧΑΙΑ, ΑΣΤΥΝΟΜΙΚΟ, ΗΡΑΚΛΕΙΟ, ΟΠΛΑ, ΣΥΛΛΗΨΕΙΣ\nΞυπνούν μνήμες από το μακελειό στον Προφήτη Ηλία - Έκαψαν δυο μεζονέτες της οικογένειας του δράστη\nΟι εφιαλτικές μνήμες από το μακελειό στον Προφήτη Ηλία ξύπνησαν με ένα νέο περιστατικό που αναστάτωσε ξανά το χωριό. Σήμερα τα ξημερώματα άγνωστοι δράστες αφού περιέλουσαν με βενζίνη δυο μεζονέτες οι οποίες ανήκουν στην οικογένεια του δράστη του διπλού φονικού έβαλαν φωτιά με τα οικήματα να γίνονται παρανάλωμα του πυρός.\nΟι πληροφορίες αναφέρουν ότι τα δυο σπίτια - που βρίσκονται δίπλα δίπλα - είχαν απο καιρό εκκενωθεί αφού μέλη της οικογένειας έχουν εγκαταλείψει το χωριό μετά από τη ματωμένη νύχτα του καλοκαιριού.\nΗ φωτιά ξέσπασε στις 3 τα ξημερώματα και στο σημείο έσπευσαν 3 οχήματα της πυροσβεστικής υπηρεσίας με οκτω άνδρες δίνοντας πραγματική μάχη για να θέσουν υπό έλεγχο τις φλόγες που όπως λένε οι ίδιες πηγές δεν άφησαν τίποτα όρθιο με την καταστροφή να χαρακτηρίζεται ολοκληρωτική.\nΣτο χωριό επικρατεί αναστάτωση ενώ απο νωρίς βρίσκονται εκεί ισχυρές δυνάμεις της αστυνομίας σε μια προσπάθεια να διατηρηθεί η ηρεμία.\nΑναρτήθηκε από Σταύρος Αλατάς - Καρακάσης στις 11:53 π.μ. Δεν υπάρχουν σχόλια:\nΕτικέτες ΕΜΠΡΗΣΜΟΣ, ΕΠΙΚΑΙΡΟΤΗΤΑ, ΠΡΟΦΗΤΗΣ ΗΛΙΑΣ\nΟργή για τις παρακρατήσεις στις αγροτικές επιδοτήσεις στο Ηράκλειο\nΑίολες αποδείχτηκαν οι δεσμεύσεις του υπουργείου αγροτικής ανάπτυξης για τις παρακρατήσεις χρημάτων από τις αγροτικές επιδοτήσεις.\nΛίγες ώρες αφότου η πολιτική ηγεσία είχε ξεκαθαρίσει πως στην εφετινή ενιαία ενίσχυση των παραγωγών δεν θα υπήρχε ... ψαλίδι, για τις παρακρατήσεις των ενώσεων, οι δικαιούχοι παραγωγοί στο Ηράκλειο έρχονται αντιμέτωποι με δυσάρεστες "εκπλήξεις", αντικρίζοντας το ... τσεκ της προκαταβολής της επιδότησης.\nΟι πιστώσεις ξεκίνησαν να δίνονται από το πρωί, μάλιστα σε αρκετά καταστήματα της ATE bank τελείωσε το ... ρευστό, και οι παραγωγοί ήρθαν ξανά στο ίδιο έργο θεατές. Δεν μπορώ να καταλάβω γιατί το υπουργείο δεν τήρησε τις δεσμεύσεις του. Δεν ξέρω τι άλλαξε. Προσπαθώ να επικοινωνήσω με τους υπεύθυνους στο υπουργείο αγροτικής ανάπτυξης αλλά δεν τα έχω καταφέρει δηλώνει στο prismanews.gr ο πρόεδρος της ΟΑΣΝΗ Γιώργος Τζωρτζάκης.\nΣύμφωνα με το ρεπορτάζ, οι παρακρατήσεις κυμαίνονται από 20 έως 250 ευρώ, κλιμακωτά, ανάλογα με το ύψος της επιδότησης, προκαλώντας οργή στους παραγωγούς. Αγροτικοί σύλλογοι του νησιού βρίσκονται επί ποδός ... πολέμου, καθώς το ... αμαρτωλό παρελθόν του υπουργείου, με αντίστοιχες δεσμεύσεις που έμειναν στα χαρτιά, επιβεβαιώνεται, προκαλώντας νευρική κρίση σε χιλιάδες αγρότες.\nΕτικέτες ΑΓΡΟΤΙΚΟ, ΕΠΙΔΟΤΗΣΕΙΣ, ΗΡΑΚΛΕΙΟ\nΑπολογούνται 7 υπάλληλοι του ΙΚΑ Ηρακλείου για τις πλαστές συνταγές σε νεκρούς και ζωντανούς\nΣε απολογία έχουν κληθεί επτά διοικητικοί υπάλληλοι του ΙΚΑ Ηρακλείου για την υπόθεση των πλαστών συνταγών σκευασμάτων διατροφής σε νεκρούς και ζωντανούς μετά την ολοκλήρωση της ένορκης διοικητικής εξέτασης της υπηρεσίας...\nΟι υπάλληλοι καλούνται να απολογηθούν καθώς ήταν εκείνου που είχαν την ευθύνη ελέγχου των εν λόγω συνταγών. Η έρευνα της εισαγγελίας Ηρακλείου βρίσκεται σε πλήρη εξέταση ενώ στην ίδια υπόθεση φέρονται να εμπλέκονται γιατροί του ΠΑΓΝΗ αλλά και μια ιδιωτική εταιρία.\nΣύμφωνα με την εφημερίδα Πατρίς τα στοιχεία αφορούν σε περισσότερες απο 500 συνταγογραφήσεις σε 50 ανθρώπους που έχουν πεθάνει αλλά και εκατοντάδες άλλους ασθενείς με τις συνταγογραφήσεις να συνεχίζονται για μήνες εν αγνοία τους.\nΑναρτήθηκε από Σταύρος Αλατάς - Καρακάσης στις 10:33 π.μ. Δεν υπάρχουν σχόλια:\nΕτικέτες ΗΡΑΚΛΕΙΟ, ΙΚΑ\nΕπιστολή στον Πρωθυπουργό για το έργο του αεροδρομίου Χανίων\nΤην έντονη ανησυχία τους για τις κωλυσιεργίες στο έργο επέκτασης του αεροδρομίου Χανίων, επισημαίνουν σε επιστολή τους προς τον Πρωθυπουργό και τους συναρμόδιους υπουργούς, το Εμποροβιομηχανικό Επιμελητήριο Χανίων και οι παραγωγικοί φορείς της Κρήτης.\n«Ως παραγωγικοί φορείς αυτού του τόπου, δεν μπορούμε να μην εκδηλώσουμε την ανησυχία και την αγωνία μας για το έργο επέκτασης του Αεροδρομίου Χανίων.\nΕίναι σε όλους γνωστό ότι το συγκεκριμένο έργο, είναι το μεγαλύτερο αναπτυξιακό έργο που έχει γίνει στην Δυτική Κρήτη και φυσικά όλοι οι παραγωγικοί φορείς και η κοινωνία, περιμένουμε με αγωνία την ολοκλήρωσή του, αφού θα δώσει μεγάλες αναπτυξιακές προοπτικές, όχι μόνο στα Χανιά, αλλά σε ολόκληρη την Κρήτη.\nΗ δεύτερη αναβολή που δόθηκε από το ΣτΕ και η αλλαγή του εισηγητή, μας προκαλούν αγωνία αλλά και περιέργεια για το τι πράγματι μεθοδεύεται πίσω από τις δύο αυτές αναβολές.\nΤο έργο αυτό έχει ενταχθεί στο ΕΣΠΑ και πρέπει να έχει ολοκληρωθεί έως το 2015.\nΟποιαδήποτε καθυστέρηση είναι σε βάρος όλων μας.\nΖητούμε λοιπόν άμεσα, όλοι οι τοπικοί Βουλευτές, Δήμαρχοι και η Περιφέρεια Κρήτης, να προωθήσουν το αίτημα όλης της Χανιώτικης κοινωνίας, για την άμεση έναρξη του έργου, σε όλους τους αρμόδιους υπουργούς και να παρευρεθούν οι αρμόδιοι νομικοί σύμβουλοι στην εκδίκαση της υπόθεσης στο ΣτΕ.\nΤο αεροδρόμιο είναι το μέλλον του τόπου και των παιδιών μας. Άλλες καθυστερήσεις ή ανάλογες αναβολές υποθηκεύουν το μέλλον όλων μας».\nΤην επιστολή, πέραν του ΕΒΕΧ, υπογράφουν και οι εξής φορείς :\nΟμοσπονδία Επαγγελματιών Βιοτεχνών και Εμπόρων Ν.Χανίων\nΟμοσπονδία Ενοικιαζομένων Δωματίων και Διαμερισμάτων Ν.Χανίων\nΣύνδεσμος Ιδιοκτητών Ταξί Ν.Χανίων\nΠεριφερειακό Συμβούλιο Ταξί\nΥπεραστικό ΚΤΕΛ Χανίων-Ρεθύμνης\nΣύλλογος Τουριστικών Λεωφορείων Δυτικής Κρήτης\nΣύλλογος Ιδιοκτητών Ενοικιαζομένων Αυτοκινήτων Ν.Χανίων\nΕμπορικοί Σύλλογοι Κρήτης


Δεν είναι οι ψεκασμοί αλλά οι καφέδες, ανόητοι - Φιλολογικός Ιστότοπος\nΑρχική Ενημέρωση Άρθρα-Απόψεις Δεν είναι οι ψεκασμοί αλλά οι καφέδες, ανόητοι\nΝα διευκρινίσω ότι ο συγκεκριμένος ομολογεί ότι του είναι δύσκολο να διαβάζει κείμενα. Του φαίνεται βαρετό και άρα προτιμάει να κάνει άλλα πράγματα -φαντάζομαι πολύ χρήσιμα για τον εγκέφαλό του έστω κι αν αυτό δεν φαίνεται ιδιαίτερα προς τα έξω. Η απάντηση, λοιπόν, στην ερώτηση και λαμβάνοντας υπόψη τα δεδομένα, θα μπορούσε να είναι ένα απόλυτο και μεγαλειώδες «ποτέ». Βέβαια, τότε θα αντιμετώπιζα κατηγορίες του στιλ «είσαι πολύ σκληρός με τα παιδιά» και άλλα τέτοια ανόητα, οπότε θα το προσεγγίσω λίγο πιο… ανθρωπιστικά αφήνοντας την ελπίδα να πεθάνει τελευταία. Αλλά, για να εξηγούμαστε, θα πεθάνει.\nΗ απάντηση θα έπρεπε να είναι δεδομένη: «θα μάθεις να αποδίδεις σωστά ένα κείμενο περιληπτικά, όταν μάθεις να κατανοείς την ελληνική γλώσσα. Θα μάθεις να γράφεις μια Έκθεση σωστά, όταν κατανοήσεις την πραγματικότητα και όταν αποκτήσεις λογική». Κι αυτό δε γίνεται με την επιφοίτηση. Αν ήταν να γίνεται έτσι, μάλλον θα είχε συμβεί ήδη. Γίνεται με προσπάθεια. Μια προσπάθεια που θα έπρεπε να έχει ξεκινήσει εδώ και λίγα χρόνια. Δεκαέξι με δεκαεφτά για την ακρίβεια. Και θα έπρεπε να έχει ξεκινήσει από τους γονείς. Κι αφού κάτι τέτοιο δε συνέβη, τώρα χρειάζεται πολλαπλάσιος κόπος και προσπάθεια εξαντλητική και κυρίως προσωπική. Προσπάθεια έξω από το σχολείο, γιατί το σχολείο έκανε αυτό που μπορούσε να κάνει και μάλλον αυτό δεν είναι… αρκετό. Το έκανε προσφέροντας απλόχερα μεγάλους βαθμούς, περιορίζοντας τις απαιτήσεις, αυξάνοντας τις απουσίες… Όμως, θα καταφέρει κάποιος να γράφει σωστά, όταν διαβάσει βιβλία και άρθρα, όταν προσεγγίσει την εξέλιξη, όταν βγει από τον θλιβερό μικρόκοσμό του τού τίποτα, του survivor, του ηλίθιου σήριαλ, των βλακωδών αναρτήσεων στο fb, των ηλίθιων συζητήσεων με ηλίθιους συνομηλίκους του, όταν κατανοήσει τη δομή της κοινωνίας.\nΑν όλα αυτά φαντάζουν δύσκολα και περίεργα, τότε το «ποτέ» είναι η δεδομένη απάντηση. Όχι μόνο για τον μαθητή που αναρωτιέται πότε θα μάθει, χωρίς να προσπαθεί αλλά για τον κάθε Έλληνα που περιμένει την άσπρη μέρα πίνοντας φραπέ ή πλέον freddo. Και κάποια στιγμή, πρέπει να καταλάβουμε ότι δεν είναι οι ψεκασμοί που μας έφτασαν εδώ που φτάσαμε αλλά οι αμέτρητοι τόνοι κάθε είδους καφέ που καταναλώσαμε αραχτοί στις πλατείες και στα πάρκα συζητώντας για μια κατάσταση που έπρεπε να αλλάξει. Συζητώντας μόνο, γιατί η προσπάθεια είναι άλλο. Η προσπάθεια χρειάζεται εγρήγορση και γι αυτό άλλωστε την περιμένουμε από τους… άλλους. Κι αυτοί οι «άλλοι», πόσο βλαμμένοι; Τίποτε δεν κάνουν πια. Κάθονται και αγναντεύουν. Μας εγκατέλειψαν, μας γύρισαν την πλάτη.\nΌλες οι στατιστικές δείχνουν καθαρά τι συμβαίνει. Το 50% των νέων 25 ως 35 χρόνων είναι άνεργοι στη χώρα μας. Άλλο ένα 30% υποαπασχολείται ή αμείβεται με πενιχρές αμοιβές. Οπότε μας μένει ένα 20% περίπου που βρίσκει τον δρόμο του, που τα καταφέρνει, που πετυχαίνει τους στόχους του. Τα πράγματα γίνονται απλοϊκά. Αν κάποιος επιθυμεί να τα πάει καλά σήμερα στην Περίληψη και την Έκθεση και αύριο στη ζωή του, πρέπει να κάνει όχι αυτό που κάνει το 80% αλλά αυτό που κάνει το 20% και ίσως το ακόμη λιγότερο. Και αυτό το 20% κάνει το δύσκολο, το επίπονο, το εξαντλητικό και τελικά το διαφορετικό, κλεισμένο στο δωμάτιό του, στο γραφείο του, στον χώρο της δουλειάς του. Ενώ το 80% τι κάνει; Πιθανώς παρακολουθεί εκπομπές επιπέδου survivor και πίνει καφέδες στις πλατείες και στους πεζοδρόμους, οπότε είναι και πιο ευάλωτο στους… ψεκασμούς που το απονεκρώνουν.\nΠροηγούμενο άρθροΕΚΘΕΣΗ «Αρχέτυπα. Όψεις της Πρώιμης Ελληνικής Τυπογραφίας»


Αναπροσαρμογή δικηγορικής αμοιβής κατά το άρθρο 288\nΣε περίπτωση που από τον χρόνο της πρώτης συζητήσεως μέχρι την πληρωμή της αμοιβής επήλθε πλήρης έκπτωση του νομίσματος επειδή μηδενίστηκε η εσωτερική αξία της δραχμής ή έστω άγγιξε η υποτίμησή της το όριο της πλήρους έκπτωσής της ως νομίσματος. Δεν υπάρχει ταυτότητα ιστορικής και νομικής αιτίας, ως προϋποθέσεως ενέργειας του δεδικασμένου (324 ΚΠολΔ), όταν αντικείμενο της προηγούμενης δίκης είναι να υποχρεωθούν οι εναγόμενοι, ως εντολείς, να καταβάλουν στους ενάγοντες εντολοδόχους δικηγόρους, δικηγορικές αμοιβές για την επιτυχή διεκπεραίωση δικαστικών υποθέσεων κατά τον Κ.Δ., της δε νέας δίκης είναι η συνέπεια σημαντικής μειώσεως της εσωτερικής αξίας της δραχμής κατά το χρόνο της πρώτης συζητήσεως υποθέσεων που χειρίσθηκαν μέχρι την καταβολή της αμοιβής, καταβολή των εις την δεύτερη αγωγή ποσών ως συμπληρωματική αμοιβή υπό τις προϋποθέσεις της ΑΚ 288, αφού το πραγματικό των εφαρμοζόμενων διατάξεων είναι διαφορετικό στις δύο αυτές περιπτώσεις και έννομες συνέπειες επίσης διαφορετικές. αναπροσαρμογή αμοιβής με συμπλεκτική μέθοδο (σύγκριση τιμής χρυσής λίρας κατά το χρόνο της πρώτης συζήτησης, κατά το χρόνο γέννησης της αξίωσης και κατά το χρόνο απόδοσης της παροχής λαμβάνοντας υπόψη και την εμφιλοχωρείσα αύξηση του δείκτη τιμών καταναλωτή).\nΚατά το άρθρο 324 ΚΠολΔ, δεδικασμένο υπάρχει μεταξύ των ιδίων προσώπων με την ίδια ιδιότητα μόνο για το δικαίωμα που κρίθηκε και εφόσον πρόκειται για το ίδιο αντικείμενο και την ίδια ιστορική και νομική αιτία. Από τη διάταξη αυτή προκύπτει ότι η ενέργεια του δεδικασμένου σε μεταγενέστερη δίκη προϋπόθετα ότι η νέα αυτή δίκη αναφέρεται στο ίδιο αντικείμενο και στην ίδια ιστορική και νομική αιτία, δηλαδή στο ίδιο νομικό γεγονός το παραγωγικό, τροποποιητικό ή αποσβεστικό της συγκεκριμένης έννομης σχέσης. Ειδικότερα, ταυτότητα ιστορικής αιτίας υπάρχει, όταν τα πραγματικά περιστατικά που συγκροτούν το πραγματικό της νομικής διάταξης που εφαρμόστηκε στην προηγούμενη δίκη, είναι τα ίδια με αυτά που συνθέτουν το πραγματικό της διάταξης η οποία πρόκειται να εφαρμοσθεί στη νέα δίκη. Θεμελίωση της νέας αγωγής (άρθρο 216 παρ. 1α' ΚΠολΔ) σε σύνθεμα πραγματικών περιστατικών, που περιλάμβανα και πρόσθετα περιστατικά και έλκει σε εφαρμογή άλλον κανόνα δικαίου επιτρέπει τη διερεύνηση της έννομης συνέπειας, υπό διαφορετική όμως τώρα νομική εκδοχή, τούτο μάλιστα ισχύει ανεξάρτητα αν τα πρόσθετα αυτά πραγματικά περιστατικά υπήρχαν και ήταν δυνατόν να προταθούν στην προηγούμενη δίκη. Έτσι, δεν υπάρχει ταυτότητα ιστορικής και νομικής αιτίας, υπό την ανωτέρω έννοια, όταν αντικείμενο της προηγούμενης δίκης είναι να υποχρεωθεί ο εντολέας να καταβάλει στον εντολοδόχο δικηγόρο, δικηγορική αμοιβή για την επιτυχή διεκπεραίωση δικαστικών υποθέσεων κατά τον ΚΑ, της δε νέας δίκης είναι η, συνεπεία σημαντικής μειώσεως της εσωτερικής αξίας της δραχμής από το χρόνο της πρώτης συζητήσεως υποθέσεων που χειρίστηκε ο εντολοδόχος δικηγόρος μέχρι την καταβολή της αμοιβής καταβολή ποσών ως συμπληρωματική αμοιβή, υπό τις προϋποθέσεις του άρθρου 288 ΛΚ. αφού το πραγματικό των εφαρμοζομένων διατάξεων είναι διαφορετικό στις δύο αυτές περιπτώσεις και οι έννομες συνέπειες (νομική θεμελίωση) επίσης διαφορετικές (βλ. ΑΠ 415/2004 α' ΔΗΜΟΣΙΕΥΣΗ ΝΟΜΟΣ, ΧΡ1Δ 2004.724, ΕΕργΔ 2005.363, ΝοΒ 2005/674, ΔΦΟΡΝ 2005.1366, ΔΙΚΗ 2005309). Περαιτέρω, η θεσμοθετηθείσα με το άρθρο 288 ΑΚ αρχή, κατά την οποία « ο οφειλέτης έχει υποχρέωση να εκπλήρωσα την παροχή όπως απαιτεί η καλή πίστη, αφού ληφθούν υπόψη και τα συναλλακτικά ήθη», είναι εφαρμοστέα επί της εκπληρώσεως των υποχρεώσεων, τόσο του οφειλέτη όσο και του δανειστή, των απορρεουσών από οποιαδήποτε έγκυρη ενοχική σχέση, όταν δεν προβλέπεται από το νόμο άλλη προστασία των προσώπων αυτής, κατά την εκπλήρωση των υποχρεώσεων τους, ή δεν συντρέχουν οι, για την τυχόν προβλεπόμενη προστασία αυτή, απαιτούμενες ειδικές προϋποθέσεις. Η ως άνω αρχή λειτουργεί τόσον ως συμπληρωματική των δικαιοπρακτικών βουλήσεων ρήτρα, όσο και ως διορθωτική αυτών, κατά τις περιπτώσεις εκείνες, που ένεκα συνδρομής ειδικών συνθηκών - τέτοιες αποτελούν και οι νομισματικές εκπτώσεις, υποτιμήσεις ή διακυμάνσεις - μεταβλήθηκαν οι προϋποθέσεις εκπληρώσεως εις το συμφωνηθέν μέτρο, των παροχών, είτε αυτές ρυθμίζονται στη σύμβαση είτε στο νόμο. Το τελευταίο είναι δυνατό, διότι η ΑΚ 288 αποτυπώνει γενικότερη αρχή, που έχει προσδιοριστική, άρα και περιοριστική αποστολή για το περιεχόμενο κάθε ενοχικής σχέσεως (όπως και η ΑΚ 281 για το περιεχόμενο των δικαιωμάτων). Παρέχει (η εν λόγω αρχή) δε εις τον δικαστή την δυνατότητα όπως, βάσει αντικειμενικών κριτηρίων αντλούμενων από την έννομη τάξη και τις κρατούσες στις συναλλαγές αντιλήψεις, κατ' απόκλιση από τα συμφωνηθέντα, προσδιόριζα την εκπληρωτέα παροχή περιστέλλοντας ή επεκτείνοντας το συμφωνηθέν μέγεθος της, ώστε αυτή να ανταποκρίνεται στις κατά το χρόνο εκπληρώσεως της απαιτήσεις της συναλλακτικής καλής πίστεως (ΟλΑΠ 927/1982 ΝοΒ 31214, T.NJI. ΝΟΜΟΣ). Ειδικά η σύμβαση παροχής δικηγορικών υπηρεσιών, είτε για ένδικες, είτε για εξώδικες ενέργειες, χαρακτηρίζεται έμμισθη εντολή και διέπεται κατά βάση από τις διατάξεις του Κώδικα Δικηγόρων (ΚΑ), συμπληρωματικά δε από τις περί εντολής διατάξεις (άρθρα 713 επ.) του ΑΚ. Σε περίπτωση ελλείψεως ειδικής συμφωνίας, η ελάχιστη αμοιβή του δικηγόρου για τη σύνταξη της αγωγής και των προτάσεων ενώπιον του πρωτοβάθμιου δικαστηρίου και του Εφετείου καθορίζεται, σύμφωνα με τις σχετικές διατάξεις (άρθρα 100 επ. Κ.Δ.) και όχι κατώτερη από την προβλεπόμενη ελάχιστη από τις διατάξεις ταυ Κ. Δ., σε ποσοστό επί της πραγματικής αξίας του αντικειμένου της αγωγής κατά το χρόνο της πρώτης μετά την άσκηση της αγωγής συζητήσεως αυτής στο ακροατήριο, διότι κατά το χρόνο αυτό διαμορφώνεται τελικά το αντικείμενο της αγωγής και συνεπώς οι προϋποθέσεις του προσδιορισμού της αξίας του, ενώ η αυξομείωση της πραγματικής αξίας του αντικειμένου της αγωγής κατά τη διάρκεια της δίκης δεν λαμβάνεται υπόψη για τον καθορισμό της υπολογιζόμενης σε ποσοστό αυτής αμοιβής του δικηγόρου για μεταγενέστερες διαδικαστικές πράξεις. Η χρηματική αυτή παροχή, της αμοιβής, θα εξοφληθεί βάσει της ονομαστικής αξίας της δραχμής. Κατ' εξαίρεση, όταν από τον χρόνο της πρώτης συζητήσεως μέχρι την πληρωμή της αμοιβής επήλθε πλήρης έκπτωση του νομίσματος επειδή μηδενίστηκε η εσωτερική αξία της δραχμής ή έστω άγγιξε η υποτίμηση της το όριο της πλήρους έκπτωσης της ως νομίσματος, ο δικαιούχος δικηγόρος δικαιούται ν' αξιώσει, κατ' εφαρμογή της ΑΚ 288, την καταβολή νομισμάτων όχι ίσων κατά ποσότητα προς τα καθορισμένα το χρόνο που γεννήθηκε η απαίτηση, αλλά αποπληθωρισμένων, δηλαδή τόσων ώστε να έχουν ίση προς εκείνα εσωτερική αξία (ΑΠ 415/2004 όπ.π., ΑΠ 1305/1998 ΕΕΝ 2000.95).\nΑπό την ένορκη κατάθεση του μάρτυρος των εναγομένων, που εξετάσθηκε στο ακροατήριο, η οποία περιέχεται στα ταυτάριθμα με την παρούσα πρακτικά δημόσιας συνεδρίασης και τα έγγραφα τα οποία οι διάδικοι νομίμως επικαλούνται και προσκομίζουν, αποδεικνύονται τα ακόλουθα: Κατά του πρώτου εναγομένου και κατά του πατρός του δεύτερου η ενάγουσα άσκησε ενώπιον του Δικαστηρίου τούτου την από 8-1-2013 αγωγή, με την οποία, μεταξύ άλλων, ζήτησε να υποχρεωθούν οι εναγόμενοι να καταβάλουν σε αυτήν, εις ολόκληρον ο καθένας, για οφειλόμενη δικηγορική της αμοιβή για ενέργειες στις οποίες προέβη σχετικά με την από 2-5-1964 αγωγή περί κλήρου του πατρός του πρώτου και παππού του δεύτερου εκ των εναγομένων, το ποσό των 44.479,18 ευρώ, πλέον του αναλογούντος ΦΠΑ 23%. Επί της αγωγής αυτής εκδόθηκε η υπ' αριθμ. 208/2015 απόφαση του Δικαστηρίου τούτου (διαδικασία αμοιβών), με την οποία η αγωγή απορρίφθηκε. Κατόπιν ασκήσεως της από 5-11-2015 εφέσεως της ενάγουσας (αριθμ. έκθ. κατάθεσης …/5-11-2015) ενώπιον του Εφετείου Αθηνών, εκδόθηκε η υπ' αριθμ. 1869/2016 απόφαση, με την οποία η έφεση έγινε δεκτή τυπικά και κατ' ουσίαν, εξαφανίσθηκε η εκκαλουμένη απόφαση, έγινε εν μέρα δεκτή η αγωγή και υποχρεώθηκαν οι εναγόμενοι να καταβάλουν στην ενάγουσα εις ολόκληρον ο καθένας το ποσό των 1.652,90 ευρώ, με το νόμιμο τόκο από την επίδοση της αγωγής μέχρι την εξόφληση του, πλέον ποσού 380,16 ευρώ για ΦΠΑ. Ειδικότερα, το Εφετείο Αθηνών, με την ως άνω υπ' αριθμ. 1869/2016 απόφαση, προτού προβεί στον υπολογισμό της οφειλόμενης αμοιβής της ενάγουσας για κάθε δικηγορική της ενέργεια και προκειμένου να υπολογίσει την αξία του αντικειμένου της διαφοράς έκρινε ότι «Κατά συνέπεια δεν θα ληφθεί υπόψη η αξία των κληρονομιαίων ακινήτων κατά των χρόνο παροχής των υπηρεσιών της ενάγουσας, [..], αλλά εκείνη της άσκησης της επίμαχης αγωγής περί κλήρου, εφόσον δεν προβλήθηκε αλλά ούτε και αποδείχθηκε ότι διαφοροποιήθηκε η αξία αυτή κατά το χρόνο της πρώτης συζήτησης της στο ακροατήριο του Πρωτοβάθμιου Δικαστηρίου που έλαβε χώρα στις 16-2-1970. Επομένως η αξία των κληρονομιαίων ακινήτων με βάση την προαναφερόμενη αγωγή (από 2-5-1964 και με αρ. …/1964) ανέρχεται: α) στο ποσόν των 150.000 δραχμών για το επί της οδού … του Δήμου Ν. Σμύρνης ευρισκόμενο οικόπεδο, εμβαδού 245,76 τ.μ., μετά της επ' αυτού ισογείου οικίας, 2) στο ποσόν των 5.000 δραχμών για ποσοστό ½ εξ αδιαιρέτου ενός αγρού, εμβαδού δέκα περίπου στρεμμάτων, κειμένου στη θέση "Φάραγγας" της κτηματικής περιφέρειας του Δήμου Καλύμνου και 3) στο ποσόν των 5.000 δραχμών για ένα αγρό, εμβαδού δυο περίπου στρεμμάτων, κειμένου στη νότια πλευρά της Ποθαίας Καλύμνου. Με βάση τα παραπάνω η αξία της κληρονομικής μερίδας του αρχικού ενάγοντος της αγωγής κλήρου, που αποτελεί τη βάση υπολογισμού των οφειλόμενων στην ενάγουσα αμοιβών ανέρχεται σε ποσοστό 1/3 της συνολικής αξίας των προαναφερόμενων επίδικων κληρονομιαίων ακινήτων, ποσού 160.000 δραχμών και ήδη 469,55 ευρώ, και συγκεκριμένα σε 156,51 ευρώ (=1/3 Χ 469,55). Με βάση λοιπόν τις παραπάνω παραδοχές αποδεικνύεται ότι οφείλονται στην ενάγουσα με βάση τις διατάξεις του ν.δ. 3026/1954 «περί του Κωδικός των Δικηγόρων» για τις κατωτέρω δικαστικές και εξώδικες ενέργειες, που εκτέλεσε σε σχέση με την προαναφερόμενη υπόθεση, τα εξής ποσά: 1) Για τη σύνταξη της από 16-3-1998 (με αριθμ. έκθ. κατάθ. …/1999 κλήσης προς τους αντιδίκους των εντολέων της, ενώπιον του Πολυμελούς Πρωτοδικείου Αθηνών, προκειμένου να εισαχθεί προς μετ' απόδειξη συζήτηση η από 2-6-1964 (με αριθ. έκθ. κατάθ. …/1964) αγωγή, της οφείλεται, κατ' άρθρο 134 παρ. 1 του ν.δ. 3026/1954 «περί του Κωδικός των Δικηγόρων», το ποσό των 8,22 ευρώ (ήτοι 20 δρχ. Χ 140 μον). 2) Για την παράσταση της ενώπιον του Πολυμελούς Πρωτοδικείου Αθηνών, κατά τη μετ' απόδειξη συζήτηση της από 2-6-1964 αγωγής (με την ως άνω κλήση) στη δικάσιμο της 1-2-1999, της οφείλεται, σύμφωνα με το άρθρο 109 σε συνδυασμό με το άρθρο 99 του ν. δ, 3026/1954 «περί του Κωδικός των Δικηγόρων», το ποσό των 16,43 ευρώ (40 δρχ. Χ 140 μον=5.600 δρχ και ήδη 16,43 ευρώ), 3} Για τη σύνταξη των από 1-2-1999 προτάσεων ενώπιον του Πολυμελούς Πρωτοδικείου Αθηνών, στις οποίες ενσωματώθηκαν οι κατατεθείσες κατά τις προηγούμενες συζητήσεις από 21-9-1964 και 5-3-1973 προτάσεις, το ποσόν των 219,11 ευρώ [1% δεδομένου ότι δεν πρόκειται για την πρώτη συζήτηση Χ 21.911,40 αξία αντικ. δίκης (=156,51 ευρώ η αξία της κληρονομικής μερίδας του ενάγοντος όπως ήδη αναφέρθηκε Χ 140 - άρθρα 100 παρ. 1 και 2,107 παρ. 1 και 2 του ν.δ. 3026/1954 «περί του Κωδικός των Δικηγόρων»)]. Σημειώνεται ότι η ενάγουσα δεν ζητεί αμοιβή πέραν εκείνης που προκύπτει με βάση του υπολογισμούς της κρινόμενης αγωγής ως ποσοστό επί της αξίας της κληρονομικής μερίδας του δικαιοπαρόχου των εναγομένων, μολονότι ισχυρίζεται ότι κατανάλωσε αρκετό χρόνο λόγω των ιδιαζουσών περιστάσεων δηλαδή ισχύος τοπικού εθίμου στην Κάλυμνο γνωστού ως «το γονικό στο γονικό». 4) Περαιτέρω μετά την έκδοση της 5038/1999 απόφασης του παραπάνω Δικαστηρίου με την οποία, αφού αναγνωρίστηκαν η ακυρότητα της διαθήκης του …, και το κληρονομικό δικαίωμα του αρχικού ενάγοντος κατά ποσοστό 1/3 εξ αδιαιρέτου στα κληρονομιαία ακίνητα και υποχρεώθηκαν οι εναγόμενες στην απόδοση του, αναβλήθηκε ως προς το αίτημα διανομής η έκδοση απόφασης προκειμένου να διενεργηθεί η ήδη διαταχθείσα με την παρεμπίπτουσα 9853/1973 απόφαση του ίδιου παραπάνω Δικαστηρίου πραγματογνωμοσύνη. Προς τούτο η ενάγουσα αιτήθηκε την αντικατάσταση του διορισθέντος με την τελευταία απόφαση πραγματογνώμονα, για δε τη σύνταξη της σχετικής από 16-11-1969 αίτησης αντικατάστασης (661/1999) δικαιούται 2,05 ευρώ (700 δραχμές = 5 δραχμές Χ 140 μονάδες - άρθρο 117 παρ. 4 του ν.δ. 3026/1954 «περί του Κωδικός των Δικηγόρων»). 5) Για την παράσταση της κατά τη συζήτηση της παραπάνω αίτησης δικαιούται σύμφωνα με το άρθρο 109 σε συνδυασμό με το άρθρο 99 του ν.δ. 3026/1954 «περί του Κωδικός των Δικηγόρων», το ποσό των 16,43 ευρώ (40 δρχ Χ 140 μον = 5.600 δραχμές και ήδη 16,43 ευρώ)? 6) Για τη σύνταξη της προς την Εισηγήτρια Δικαστή του Πολυμελούς Πρωτοδικείου Αθηνών από 10-1-2000 (18/2000) αίτησης αντικατάστασης του διορισθέντος με την 572/1999 απόφαση της Εισηγήτριας Πρωτοδίκη Αθηνών πραγματογνώμονα δικαιούται το ποσόν των 2,05 ευρώ (700 δραχμές = 5 δραχμές Χ 140 μονάδες - άρθρο 117 παρ. 4 του ν.δ. 3026/1954 «περί του Κωδικός των Δικηγόρων»), 7) Για την παράσταση της κατά τη συζήτηση της παραπάνω αίτησης δικαιούται σύμφωνα με το άρθρο 109 σε συνδυασμό με το άρθρο 99 του Κώδικα περί Δικηγόρων, το ποσό των 16,43 ευρώ (40 δρχ Χ 140 μον = 5.600 δραχμές και ήδη 16,43 ευρώ), 8) Για τη σύνταξη της προς την Εισηγήτρια Δικαστή του Πολυμελούς Πρωτοδικείου Αθηνών από 1-3-2000 (429/2000) αίτησης όρκισης του ορισθέντος με την 112/2000 πράξη της πραγματογνώμονα Βασιλείου Κανελλόπουλου δικαιούται 2,05 ευρώ (700 δραχμές = 5 δραχμές Χ 140 μονάδες - άρθρο 117 παρ. 4 του ν.δ. 3026/1954 «περί του Κωδικός των Δικηγόρων»), 9) Για τη σύνταξη της από 19-12-2001 (με αριθμ. έκθ. κατάθ. …/2001 κλήσης προς τους αντιδίκους των εντολέων της, ενώπιον του Πολυμελούς Πρωτοδικείου Αθηνών, προκειμένου μετά τη διεξαγωγή της διαταχθείσας πραγματογνωμοσύνης (κατατέθηκε με αρ. 153/2001 στη Γραμμ. Πρωτ. Αθηνών) να εισαχθεί προς μετ απόδειξη συζήτηση η από 2-6-1964 (με αριθμ. έκθ. κατάθ. …/1964) αγωγή, της οφείλεται, κατ' άρθρο 134 παρ. 1 του ν.δ. 3026/1954 «περί του Κωδικός των Δικηγόρων» το ποσό των 8,22 ευρώ (ήτοι 20 δρχ.Χ 140 μον). 10) Για τη σύνταξη των από 23-9-2002 προτάσεων ενώπιον του Πολυμελούς Πρωτοδικείου Αθηνών, στις οποίες ενσωματώθηκαν οι κατατεθείσες κατά τις προηγούμενες συζητήσεις από 21-9-1964, 5-3- 1973 και 1-2-1999 προτάσεις με τις επ' αυτών προσθήκες, το ποσόν των 219,11 ευρώ [ 1 % δεδομένου ότι δεν πρόκειται για την πρώτη συζήτηση Χ 21.911,40 αξία αντικ. δίκης (156,51 ευρώ η αξία της κληρονομικής μερίδας του ενάγοντος όπως ήδη αναφέρθηκε Χ 140 - άρθρα 100 παρ. 1 και 2,107 παρ. 1 και 2 του ν.δ. 3026/1954 «περί του Κωδικός των Δικηγόρων»), 11) Για τη σύνταξη της από 25-9-2002 (με αριθμ. έκθ. κατάθ. …/2002) κλήσης προς τους αντιδίκους των εντολέων της ενώπιον του Πολυμελούς Πρωτοδικείου Αθηνών, προς μετ' απόδειξη συζήτηση της από 2-6-1964 (με αριθμ. έκθ. κατάθ. 7301/1964) αγωγής προκειμένου να γίνει δεκτό το αίτημα διανομής των κληρονομιαΐων ακινήτων, της οφείλεται, κατ' άρθρο 134 παρ. 1 του ν.δ. 3026/1954 «περί του Κωδικός των Δικηγόρων» το ποσό των 8,22 ευρώ (ήτοι 20 δρχ. Χ 140 μον), 12) Για τη σύνταξη των από 8-12-2003 προτάσεων ενώπιον του Πολυμελούς Πρωτοδικείου Αθηνών με την από 15-1-2004 προσθήκη, στις οποίες ενσωματώθηκαν οι κατατεθείσες κατά τις προηγούμενες συζητήσεις από 21-9-1964, 5-3-1973, 1-2-1999 και 23-9-2002 προτάσεις με τις επ' αυτών προσθήκες το ποσόν των 219,11 ευρώ [1 % δεδομένου ότι δεν πρόκειται για την πρώτη συζήτηση Χ 21.911,40 αξία αντικ. δίκης (156,51 ευρώ η αξία της κληρονομικής μερίδας του ενάγοντος όπως ήδη αναφέρθηκε Χ 140 - άρθρα 100 παρ. 1 και 2,107 παρ. 1 και 2 του ν.δ. 3026/1954 «περί του Κωδικός των Δικηγόρων»)], 13) Για τη σύνταξη των από 16-11-2006 προτάσεων των εναγομένων ενώπιον του Εφετείου Αθηνών προς αντίκρουση της κατ' αυτών στρεφόμενης από 5-5-2005 και με αριθμό 4130/10-5-2005 έφεσης, που οι καθολικοί διάδοχοι της …, αρχικής εναγομένης της από 7-5-1964 αγωγής περί κλήρου άσκησαν κατά της εκδοθείσης επ' αυτής 4396/2004 απόφασης του Πολυμελούς Πρωτοδικείου Αθηνών με οποία είχε διαταχθεί η δια πλειστηριασμού πώληση των κληρονομιαίων ακινήτων η ενάγουσα δικαιούται αμοιβή ποσού 438,22 ευρώ [2% Χ 21.911,40 αξία αντικ. δίκης (156,51 ευρώ η αξία της κληρονομικής μερίδας του ενάγοντος όπως ήδη αναφέρθηκε Χ 140 - άρθρα 100 παρ. 1, 107 παρ. 1 του ν.δ. 3026/1954 «περί του Κωδικός των Δικηγόρων»)], 14) Για τη σύνταξη των από 16-11-2006 προτάσεων των εναγομένων ενώπιον του Εφετείου Αθηνών προς αντίκρουση της από 9-11-2004 και με αριθμό 9423/2004 έφεσης κατά της ίδιας παραπάνω 4396/2004 απόφασης που οι καθολικοί διάδοχοι της αρχικώς εναγομένης της από 7-5-1964 αγωγής περί κλήρου, η ενάγουσα δικαιούται την ίδια παραπάνω αμοιβή ποσού 438,22 ευρώ [2% Χ 21.911,40 αξία αντικ. δίκης (156,51 ευρώ η αξία της κληρονομικής μερίδας του ενάγοντος όπως ήδη αναφέρθηκε Χ 140 - άρθρα 100 παρ. 1, 107 παρ. 1 του ν.δ. 3026/1954 «περί του Κωδικός των Δικηγόρων»)], και τέλος 15) Για τη σύνταξη της από 27-7-2007 αίτησης περί προτιμήσεως ορισμού δικασίμου της από 2-7-2007 (αρ. 804/2007) αίτησης αναίρεσης της 740/2007 απόφασης του Εφετείου Αθηνών με την οποία διατάχθηκε η δια εκουσίου πλειστηριασμού εκποίηση των επίδικων κληρονομιαίων ακινήτων, ώστε κάθε ομάδα των κληρονόμων κάθε αρχικού διαδίκου να λάβει το 1/3 του πλειστηριάσματος, η ενάγουσα δικαιούται 41,08 ευρώ (14.000 δραχμές = 100 δραχμές Χ 140 μονάδες κατ' άρθρο 114 παρ. 4 πρώτο και τελευτ. εδάφια του ν.δ. 3026/1954 «περί του Κωδικός των Δικηγόρων») [...]. Επομένως η ενάγουσα δικαιούται ως αμοιβή της για τις προαναφερόμενες ενέργειες της το συνολικό ποσόν των 1.652,90 ευρώ (=8,22 + 16,43 + 219,11 + 2,05 + 16,43 + 2,05 + 16,43 + 2,05 + 8,22 + 219,11 + 8,22 + 219,11 + 438,22 + 438,22 + 41,08), αξίωση που δεν έχει παραγραφεί]. Περαιτέρω, από το από 22-11-2016 έγγραφο της Τράπεζας της Ελλάδος, προκύπτει ότι ο Δείκτης Τιμών Καταναλωτή (ΔΤΚ) ήταν 1,4 τον Φεβρουάριο του 1970, ανήλθε σε 99,9 τον Οκτώβριο του 2008 και σε 109 τον Ιανουάριο του 2013, επίσης από το υπ' αριθμ. …/22-11-2016 έγγραφο της Τράπεζας της Ελλάδος προκύπτει ότι η τιμή της χρυσής λίρας Αγγλίας στις 16-2-1970 ήταν 286 δραχμές, στις 13-10-2008 ήταν 168,19 ευρώ και στις 22-1-2013 ήταν 347,41 ευρώ και από το από 6-2-2018 έγγραφο της Τράπεζας της Ελλάδος προκύπτει ότι μεταξύ Μαΐου 1964 και Φεβρουαρίου 1970 η ποσοστιαία μεταβολή του επιπέδου των τιμών όπως αυτό καταγράφεται από τον Δείκτη Τιμών Καταναλωτή (ΔΤΚ) ήταν 12,8%, μεταξύ Φεβρουαρίου 1970 και Οκτωβρίου 2008 η ποσοστιαία μεταβολή του ΔΤΚ ήταν 7.027% και μεταξύ Οκτωβρίου 2008 και Ιανουαρίου 2013 η ποσοστιαία μεταβολή του ΔΤΚ ήταν 9,1%. Από τα παραπάνω έγγραφα αποδεικνύεται ότι από τον χρόνο της πρώτης συζήτησης της από 2-5-1964 αγωγής περί κλήρου, που έλαβε χώρα στις 16-2-1970, μέχρι το έτος 2008 (13-10-2008) εντός του οποίου γεννήθηκε η αξίωση της ενάγουσας για πληρωμή της δικηγορικής της αμοιβής (δεδομένου ότι το έτος 2008 επήλθε το πέρας του μακροχρόνιου δικαστικού αγώνα επί της από 2-5-1964 αγωγής) και στη συνέχεια μέχρι το έτος 2013 (οπότε ασκήθηκε η προαναφερθείσα από 8-1-2013 αγωγή της ενάγουσας για την καταβολή της δικηγορικής της αμοιβής), επήλθε σημαντική μείωση της εσωτερικής αξίας της δραχμής (και ήδη ευρώ) και σημαντική αύξηση του τιμαρίθμου, ως αναλύεται κατωτέρω, επομένως η ενάγουσα δικαιούται, κατ' εφαρμογήν της διατάξεως του άρθρου 288 ΑΚ. την καταβολή αναπροσαρμοσμένων νομισμάτων (ευρώ), ήτοι όχι ίσων κατά ποσότητα προς τα καθορισμένα στο χρόνο που γεννήθηκε η απαίτηση της αλλά αποπληθωρισμένων, δηλαδή τόσων ώστε να έχουν ίση προς εκείνα (της πρώτης συζήτησης δηλαδή) εσωτερική αξία. Περαιτέρω, για να υπολογισθεί η αξία της αμοιβής της ενάγουσας σε αξίες του έτους 2013, για τις ενέργειες της, η αμοιβή των οποίων υπολογίζεται με βάση ποσοστό επί της αξίας του αντικειμένου της δίκης κατά την πρώτη επ' ακροατηρίω συζήτηση, ήτοι για τα ανωτέρω υπ' αριθμ. 3, 10,12,13 και 14 κονδύλια που αναφέρονται στην ως άνω υπ' αριθμ. 1869/2016 απόφαση του Εφετείου Αθηνών, πρέπει η αξία του αντικειμένου κατά το χρόνο της παροχής (πρώτης συζητήσεως στο ακροατήριο) να αναχθεί, με βάση την αρχή της καλής πίστεως, στο ισάξιο της κατά το χρόνο της αποδόσεως της παροχής (έτος 2013 που άσκησε την από 8-1-2013 αγωγή για την καταβολή της αμοιβής της), αφού ληφθεί υπόψη α) η τιμή και η αγοραστική αξία της χρυσής λίρας Αγγλίας σε δραχμές και ήδη σε ευρώ, τόσο κατά το χρόνο της πρώτης επ' ακροατηρίω συζήτησης όσο και κατά το χρόνο της γέννησης της αξίωσης της και στη συνέχεια της απόδοσης της παροχής (ήτοι τα έτη 2008, οπότε και γεννήθηκε η αξίωση της και 2013, οπότε άσκησε την από 8-1-2013 αγωγή για την καταβολή της δικηγορικής της αμοιβής), και να γίνει μεταξύ τους σύγκριση, αλλά και β) η αύξηση του τιμαρίθμου που επήλθε στο μεταξύ (ΌλΑΠ 927/1982 όπ.π., ΑΠ 1233/2009 T.NU. ΝΟΜΟΣ, ΑΠ 713/2002 TNΠ ΝΟΜΟΣ, ΑΠ 1013/1996 ΕλλΔνη 1998.844). Συνεπώς, πρέπει να υπολογισθεί η αναπροσαρμοσμένη και αποπληθωρισμένη αξία του αντικειμένου της από 2-5-1964 αγωγής αρχικά κατά το χρόνο της πρώτης στο ακροατήριο συζήτησης, ήτοι στις 16-2-1970 και στη συνέχεια να αναχθεί η αξία αυτή σε τιμές Οκτωβρίου 2008 και στη συνέχεια σε τιμές Ιανουαρίου 2013 με βάση την τιμή της χρυσής λίρας, λαμβάνοντας υπ' όψιν και την εμφιλοχωρείσα κατά τα ως άνω έτη (1970 έως 2008 και στη συνέχεια έως το 2013) διαφορά του τιμαρίθμου. Περαιτέρω, η αξία της κληρονομιαίας μερίδας του αρχικού ενάγοντος της από 2-5-1964 αγωγής περί κλήρου, που αποτελεί τη βάση υπολογισμού των οφειλομένων στην ενάγουσα ως άνω αμοιβών, ανερχόταν στο ποσοστό του 1/3 της συνολικής αξίας του αντικειμένου της εν λόγω αγωγής ήτοι σε ποσοστό 1/3 επί του ποσού των 160.000 δραχμών, στο οποίο κρίθηκε ότι ανερχόταν η αξία της κληρονομιαίας περιουσίας, με την ανωτέρω υπ' αριθμ. 1869/2016 απόφαση του Εφετείου Αθηνών. Επομένως το ποσό αυτό των 160.000 δραχμών πρέπει να ληφθεί υπ' όψιν για την αναπροσαρμογή των σχετικών αμοιβών της ενάγουσας και όχι το ποσό των 377.000 δραχμών, όπως αβάσιμα εκθέτει η ενάγουσα, ισχυριζόμενη ότι για τον προσδιορισμό της εν λόγω αξίας (της κληρονομιαίας περιουσίας) πρέπει να ληφθεί υπ' όψιν το αίτημα της αγωγής αυτής, η οποία αφορούσε τόσο στην αναγνώριση του κληρονομικού δικαιώματος του ενάγοντος επί των τριών κληρονομιαίων ακινήτων, τα οποία στην από 2-5-1964 αγωγή προσδιορίζονται, από τον ενάγοντα, ως συνολικής αξίας 160.000 δραχμών (150.000 + 5.000 + 5.000)], όσο και στην συνεισφορά των αναλυτικώς στην ίδια αγωγή αναφερομένων προικόων (συνεισεκτέα περιουσία) που είχε λάβει, δια προικοσυμφώνου, η αδερφή του ενάγοντος …., η αξία των οποίων (προικόων - συνεισεκτέων), κατά τους αγωγικούς ισχυρισμούς ανερχόταν τότε στο ποσό των 177.000 δραχμών (=150.000 + 5.000 + 5.000 + 5.000 + 12.000), ως εκ τούτου η πραγματική αξία του αντικειμένου της από 2-5-1964 αγωγής ανερχόταν στο συνολικό ποσό των 377.000 δραχμών (=160.000 τα τρία κληρονομιαία ακίνητα + 177.000 η αξία της συνεισεκτέας - προικώας - περιουσίας). Η εν λόγω όμως αξία δεν πρέπει να ληφθεί υπ' όψιν για τον υπολογισμό του ύψους της αναπροσαρμογής των ανωτέρω αμοιβών της ενάγουσας διότι με την προαναφερθείσα απόφαση του Εφετείου κρίθηκε τελεσίδικα η αξία της κληρονομιαίας περιουσίας ήτοι η αξία του αντικειμένου της εν λόγω αγωγής με βάση την οποία έπρεπε να προσδιορισθεί το ύψος της αμοιβής της ενάγουσας για τις ανωτέρω εργασίες της. Στην συνέχεια, για να υπολογιστεί η αναπροσαρμοσμένη και αποπληθωρισμένη αξία του αντικειμένου της από 2-5-1964 αγωγής πρέπει να υπολογισθεί το ποσοστό του 1/3 της αναπροσαρμοσμένης εσωτερικής αξίας των 160.000 δραχμών του έτους 1964 σε τιμές 1970 (πρώτη συζήτηση στο ακροατήριο) και στη συνέχεια σε τιμές 2008 (έτος που γεννήθηκε και έπρεπε να αποδοθεί η αμοιβή της) και 2013 (έτος άσκησης της από 8-1-2013 αγωγής), λαμβάνοντας υπόψη τις αντίστοιχες τιμές της χρυσής λίρας Αγγλίας (κατά τις ως άνω ημερομηνίες) και την επελθούσα μεταβολή του τιμαρίθμου (Γενικού Δείκτη Τιμών Καταναλωτή). Ειδικότερα, το ποσό των 160.000 δραχμών κατά τις 7-5-1964 (κατάθεση της από 2-5-1964 αγωγής περί κλήρου) θα αναχθεί στο ισάξιο του κατά την 16-2-1970 (ημ/νία πρώτης συζήτησης στο ακροατήριο), σύμφωνα με την, εν τω μεταξύ, επελθούσα αύξηση του τιμαρίθμου (12,8/100), σύμφωνα με τα στοιχεία της Τραπέζης της Ελλάδος. Για το λόγο αυτό πρέπει να πολλαπλασιασθεί το ποσό των 160.000 δραχμών Χ 12,8/100 = 20.480 δραχμές. Στο ποσό αυτό των 20.480 δρχ. πρέπει να προστεθεί το αρχικό ποσό των 160.000 δραχμών και το σύνολο των 180.480 (160.000 + 20.480) αποτελεί το ισάξιο των 160.000 δραχμών κατά τις 16-2-1970. Κατά τις 16-2-1970 το ποσό των 180.480 δραχμών ισοδυναμούσε με 609,73 χρυσές λίρες (1 χρυσή λίρα = 296 δραχμές). Στη συνέχεια το ποσό των 180.480 δρχ. (άλλως 609,73 χρυσών λιρών) πρέπει να αναχθεί στο ισάξιο του κατά τις 13-10-2008 (ημέρα που γεννήθηκε και άρα έπρεπε να καταβληθεί στην ενάγουσα η δικηγορική της αμοιβή, λόγω πέρατος του δικαστικού αγώνα των εντολέων της), σύμφωνα με την επελθούσα αύξηση του τιμαρίθμου \_από 16-2-1970 έως 13-10-2008 (7.035,7/100), ήτοι 180.480 Χ 7.035,7/100-12.698.031,36 δρχ. Στο ποσό αυτό πρέπει να προστεθεί το αρχικό ποσό των 180.480 δρχ και το σύνολο των 12.878.511,36 (12.698.031,36 + 180.480) και ήδη 37.794,60 ευρώ αποτελείτο ισάξιο των 180.480 δρχ κατά τις 13-10-2008. Στη συνέχεια, το ποσό των ευρώ 37.794,60 ευρώ πρέπει να διαιρεθεί με την αξία της χρυσής λίρας Αγγλίας κατά τις 13-10-2008 (1 χρυσή λίρα Αγγλίας = 168,19 ευρώ), στο δε πηλίκον των 224,71 (37.794,60 : 168,19) πρέπει να προστεθεί το αρχικό ποσό των 609,73 χρυσών λιρών, και, έτσι, προκύπτει το ισάξιο των 180.480 δρχ. σε χρυσές λίρες Αγγλίας συμπλεκτικά με τον τιμάριθμο στις 13-10-2008, ήτοι 834,44 χρυσές λίρες Αγγλίας (224,71 + 609,73) ή άλλως 140.344,46 ευρώ (834,44 Χ 168,19 ευρώ). Ακολούθως, το ποσό των 834,44 χρυσών λιρών Αγγλίας πρέπει να αναχθεί στο ισάξιο του κατά τις 22-1-2013 (ημέρα επίδοσης της από 8-1-2013 αγωγής της ενάγουσας κατά των εναγομένων) σύμφωνα με την επελθούσα αύξηση του τιμαρίθμου από 13-10-2008 έως 22-1-2013 (9,11/100), ήτοι 834,44 Χ 9,11/100 - 76,02 χρυσές λίρες. Στο ποσό αυτό (76,02) πρέπει να προστεθεί το αρχικό ποσό των 834,44 χρυσών λιρών Αγγλίας και το σύνολο των 910,46 (834,44 + 76,02) χρυσών λιρών Αγγλίας αποτελεί το ισάξιο των 180.480 δρχ. σε χρυσές λίρες Αγγλίας συμπλεκτικά με τον τιμάριθμο στις 22-1-2013. Η αξία (τιμή πώλησης) της χρυσής λίρας Αγγλίας κατά την ως άνω ημερομηνία, ανερχόταν στο ποσό των 347,41 ευρώ και συνεπώς το ποσό των 910,46 χρυσών λιρών Αγγλίας ισοδυναμούσε (κατά τις 22-1-2013) με 316.302,91 ευρώ (910,46 Χ 347,41), ποσό το οποίο αποτελεί την αναπροσαρμοσμένη αξία του αντικειμένου της ως άνω από 2-5-1964 αγωγής, δεδομένου ότι αποτελεί το ισάξιο του ποσού των 180.480 δρχ. (του 1970) υπολογισμένο και αποπληθωρισμένο συμπλεκτικά με τον τιμάριθμο και την τιμή της χρυσής λίρας Αγγλίας κατά τις 22-1-2013. Ως εκ τούτου, το 1/3 επί του ως άνω ποσού των 316.302,91 ευρώ, ήτοι το ποσό των 105.434,30 ευρώ (316.302,91:3) αποτελεί και την αναπροσαρμοσμένη και αποπληθωρισμένη αξία της κληρονομικής μερίδας (1/3) του πατρός του πρώτου και παππού του δεύτερου εκ των εναγομένων επί της οποίας πρέπει να υπολογισθούν εκ νέου και να αναπροσαρμοσθούν, βάσει της διατάξεως του άρθρου 288 Α Κ, τα ως άνω υπ' αριθμ. 3, 10, 12, 13 και 14 κονδύλια που επιδικάσθηκαν στην ενάγουσα με την υπ' αριθμ. 1869/2016 απόφαση του Εφετείου Αθηνών. Σύμφωνα με τα προαναφερθέντα: Α) για τη σύνταξη των από 1-2-1999 προτάσεων ενώπιον του Πολυμελούς Πρωτοδικείου Αθηνών, στις οποίες ενσωματώθηκαν οι κατατεθείσες κατά τις προηγούμενες συζητήσεις από 21-9-1964 και 5- 3-1973 προτάσεις πρέπει να επιδικασθεί στην ενάγουσα το ποσό των 1.054,34 ευρώ [1% δεδομένου ότι δεν πρόκειται για την πρώτη συζήτηση Χ 105.434,30], Β) για τη σύνταξη των από 23-9-2002 προτάσεων ενώπιον του Πολυμελούς Πρωτοδικείου Αθηνών, στις οποίες ενσωματώθηκαν οι κατατεθείσες κατά τις προηγούμενες συζητήσεις από 21-9-1964,5-3-1973 και 1-2-1999 προτάσεις με τις επ' αυτών προσθήκες πρέπει να επιδικασθεί στην ενάγουσα το ποσό των 1.054,34 ευρώ [ 1% δεδομένου ότι δεν πρόκειται για την πρώτη συζήτηση Χ 105.434,30], Γ) για τη σύνταξη των από 8-12-2003 προτάσεων ενώπιον του Πολυμελούς Πρωτοδικείου Αθηνών με την από 15-1-2004 προσθήκη, στις οποίες ενσωματώθηκαν οι κατατεθείσες κατά τις προηγούμενες συζητήσεις από 21-9-1964, 5-3-1973, 1-2-1999 και 23-9-2002 προτάσεις με τις επ' αυτών προσθήκες πρέπει να επιδικασθεί στην ενάγουσα το ποσό των 1.054,34 ευρώ [1% δεδομένου ότι δεν πρόκειται για την πρώτη συζήτηση Χ 105.434,30], Δ) για τη σύνταξη των από 16-11-2006 προτάσεων των εναγομένων ενώπιον του Εφετείου Αθηνών προς αντίκρουση της κατ' αυτών στρεφόμενης από 5-5-2005 και με αριθμό 4130/10-5-2005 έφεσης, πρέπει να επιδικασθεί στην ενάγουσα το ποσό των 2.108,69 ευρώ [2% Χ 105.434,30] και Ε) για τη σύνταξη των από 16-11-2006 προτάσεων των εναγομένων ενώπιον του Εφετείου Αθηνών προς αντίκρουση της από 9-11-2004 και με αριθμό 9423/2004 έφεσης κατά της ίδιας παραπάνω 4396/2004 απόφασης, πρέπει να επιδικασθεί στην ενάγουσα το ποσό των 2.108,69 ευρώ [2% Χ 105.434,30]. Για τα υπόλοιπα δέκα υπ' αριθμ. 1,2,4 έως και 9,11 και 15 επιδικασθέντα κονδύλια η αναπροσαρμογή τους πρέπει να γίνει κατ' άρθρο 288 ΑΚ. βάσει αντικειμενικών κριτηρίων και των χρηστών συναλλακτικών ηθών και αναλογικά με την αναπροσαρμογή των ως άνω κονδυλίων. Ειδικότερα: 1) για την σύνταξη της από 16-3-1998 (με αριθμ. έκθ. κατάθ. …/1999) κλήσης προς τους αντιδίκους των εναγομένων, ενώπιον του Πολυμελούς Πρωτοδικείου Αθηνών, προκειμένου να εισαχθεί προς μετ' απόδειξη συζήτηση η από 2-6-1964 (με αριθ. έκθ. κατάθ. …/1964) αγωγή, πρέπει να επιδικασθεί στην ενάγουσα το ποσό των 39,55 ευρώ, 2) για την παράσταση της ενώπιον του Πολυμελούς Πρωτοδικείου Αθηνών, κατά τη μετ' απόδειξη συζήτηση της από 2-6-1964 αγωγής (με την ως άνω κλήση) στη δικάσιμο της 1-2-1999, πρέπει να επιδικασθεί στην ενάγουσα το ποσό των 79,10 ευρώ, 3) για την σύνταξη της σχετικής από 16-11-1999 αίτησης αντικατάστασης (661/1999) πραγματογνώμονα, πρέπει να επιδικασθεί στην ενάγουσα το ποσό των 9,86 ευρώ, 4) για την παράσταση της κατά την συζήτηση της παραπάνω αίτησης, θα πρέπει να επιδικασθεί στην ενάγουσα το ποσό των 79,10 ευρώ, 5) για την σύνταξη της προς την Εισηγήτρια Δικαστή του Πολυμελούς Πρωτοδικείου Αθηνών από 10-1-2000 (18/2000) αίτησης μου για αντικατάσταση του διορισθέντος με την 572/1999 απόφαση της Εισηγήτριας Πρωτοδίκη Αθηνών πραγματογνώμονα, πρέπει να επιδικασθεί στην ενάγουσα το ποσό των 9,86 ευρώ, 6) για την παράσταση της κατά την συζήτηση της παραπάνω αίτησης πρέπει να επιδικασθεί στην ενάγουσα το ποσό των 79,10 ευρώ, 7) για την σύνταξη της προς την Εισηγήτρια Δικαστή του Πολυμελούς Πρωτοδικείου Αθηνών από 1-3-2000 (429/2000) αίτησης όρκισης του ορισθέντος με την 112/2000 πράξη της πραγματογνώμονα … πρέπει να επιδικασθεί στην ενάγουσα το ποσό των 9,86 ευρώ, 8) για την σύνταξη της από 19-12-2001 (με αριθμ. έκθ. κατάθ. …/2001) κλήσης προς τους αντιδίκους των εναγομένων ενώπιον του Πολυμελούς Πρωτοδικείου Αθηνών, προκειμένου μετά τη διεξαγωγή της διαταχθείσας πραγματογνωμοσύνης (κατατέθηκε με αρ. ../2001 στη Γραμμ. Πρωί. Αθηνών) να εισαχθεί προς μετ' απόδειξη συζήτηση η από 2-5-1964 αγωγή, πρέπει να επιδικασθεί στην ενάγουσα το ποσό των 39,55 ευρώ, 9) για την σύνταξη της από 25-9-2002 (με αριθμ. έκθ. κατάθ. …/2002) κλήσης προς τους αντιδίκους των εναγομένων, ενώπιον του Πολυμελούς Πρωτοδικείου Αθηνών, προς μετ' απόδειξη συζήτηση της από 2-5-1964 αγωγής προκειμένου να γίνει δεκτό το αίτημα διανομής των κληρονομιαΐων ακινήτων, πρέπει να επιδικασθεί στην ενάγουσα το ποσό των 39,55 ευρώ και 10) για την σύνταξη της από 27-7-2007 αίτησης περί προτιμήσεως ορισμού δικασίμου της από 2-7-2007 (αρ. …/2007) αίτησης αναίρεσης της 740/2007 απόφασης του Εφετείου Αθηνών με την οποία διατάχθηκε η δια εκουσίου πλειστηριασμού εκποίηση των επίδικων κληρονομιαΐων ακινήτων, ώστε κάθε ομάδα των κληρονόμων κάθε αρχικού διαδίκου να λάβει το 1/3 του πλειστηριάσματος πρέπει να επιδικασθεί στην ενάγουσα το ποσό των 197,67 ευρώ. Επομένως η αμοιβή της ενάγουσας για το σύνολο των ανωτέρω ενεργειών της πρέπει να ανέλθει στο ποσό των 7.963.60 ευρώ (1.054,34 + 1.054,34 + 1.054,34 + 2.108,69 + 2.108,69 + 39,55 + 79,10 4- 9,86 + 79,10 + 9,86 + 79,10 + 9,86 + 39,55 + 39,55 + 197,67). Οι εναγόμενοι, με δήλωση του πληρεξουσίου δικηγόρου τους στο ακροατήριο και με τις έγγραφες προτάσεις τους υπέβαλαν ένσταση παραγραφής των απαιτήσεων της ενάγουσας ισχυριζόμενοι ότι οι ανωτέρω ενέργειες τις ενάγουσας έχουν λάβει χώρα προ του έτους 2008, επομένως έκτοτε και μέχρι την άσκηση της υπό κρίση αγωγής το έτος 2017 έχει παρέλθει πενταετία από το έτος της κάθε μερικότερης αλλά και συνολικά όλων των απαιτήσεων της ενάγουσας σύμφωνα με τις διατάξεις των άρθρων 190 του ν.δ. 3026/1954 και 250 ΑΚ. Η εν λόγω ένσταση είναι μη νόμιμη και απορριπτέα, διότι οι ανωτέρω απαιτήσεις της ενάγουσας στηρίζονται στην διάταξη του άρθρου 288 ΑΚ και όχι στις ανωτέρω διατάξεις περί αμοιβής της ενάγουσας για τις υπηρεσίες που προσέφερε. Επίσης οι εναγόμενοι με δήλωση του πληρεξουσίου δικηγόρου τους στο ακροατήριο και με τις έγγραφες προτάσεις τους ισχυρίζονται ότι η υπό κρίση αγωγή ασκείται καταχρηστικά, διότι στην προηγούμενη αγωγή της με την οποία ζητούσε την καταβολή της αμοιβής της για τις ανωτέρω ενέργειες της ουδόλως ανέφερε ότι η αμοιβή της έπρεπε να αναπροσαρμοσθεί σύμφωνα με τα ανωτέρω, ενώ έχει ήδη λάβει την επιδικασθείσα, με την ως άνω υπ' αριθμ. 1869/2016 απόφαση του Εφετείου αμοιβή, με την τελευταία δε απόφαση οριοθετήθηκε το αντικείμενο της δίκης. Η εν λόγω ένσταση επιχειρούμενη να θεμελιωθεί στην διάταξη του άρθρου 281 ΑΚ. είναι μη νόμιμη και απορριπτέα, διότι, σύμφωνα και με όσα έχουν ήδη αναφερθεί, η υπό κρίση αγωγή στηρίζεται στην διάταξη του άρθρου 288 ΑΚ, ήτοι σε διαφορετική νομική βάση στην οποία στηρίχθηκε η προγενέστερη αγωγή της ενάγουσας, η τελευταία δε έχει το δικονομικό δικαίωμα να ασκήσει τις δυο αυτές αγωγές, αξιώνοντας με την δεύτερη, λόγω έκπτωσης του νομίσματος, την καταβολή νομισμάτων όχι ίσων κατά ποσότητα προς τα καθορισμένα το χρόνο που γεννήθηκε η απαίτηση, αλλά αποπληθωρισμένων. Κατ' ακολουθίαν των ανωτέρω, η υπό κρίση αγωγή πρέπει να γίνει εν μέρα δεκτή ως βάσιμη και κατ' ουσίαν και να υποχρεωθούν οι εναγόμενοι να καταβάλουν στην ενάγουσα, εις ολόκληρον ο καθένας, το ποσό των 7.963,60 ευρώ, με το νόμιμο τόκο από την επομένη της επίδοσης της υπό κρίση αγωγής μέχρι την εξόφληση, καθώς και τον αναλογούντα σε αυτό ΦΠΑ 24%, ήτοι το ποσό των 1.911,26 ευρώ, με το νόμιμο τόκο από την πλήρη καταβολή του ποσού των 7.963,60 ευρώ μέχρι την εξόφληση. Το αίτημα να κηρυχθεί η απόφαση προσωρινά εκτελεστή πρέπει ν' απορριφθεί ως ουσιαστικά αβάσιμο, καθόσον δεν αποδείχθηκε ότι συντρέχουν εξαιρετικοί λόγοι ή ότι η καθυστέρηση στην εκτέλεση μπορεί να προκάλεσα σημαντική ζημία στην ενάγουσα. Τέλος οι εναγόμενοι πρέπει να καταδικασθούν σε μέρος των δικαστικών εξόδων της ενάγουσας, ανάλογο με την εν μέρα νίκη και ήττα του καθενός (άρθρ. 178 και 191 παρ. 2 ΚΠολΔ), όπως ορίζεται ειδικότερα στο διατακτικό.


Καστοριά: Απομακρύνθηκε η εξάχρονη αρκούδα Ίρμα από την ευρύτερη περιοχή της Κρεπενής - Newsit.gr\nNewsit / Τοπικά Νέα / Καστοριά: Απομακρύνθηκε η εξάχρονη αρκούδα Ίρμα από την ευρύτερη περιοχή της Κρεπενής\nΔημοσιεύθηκε: 21.12.2012 | 07:14\nΜε επιτυχία στέφθηκε η επιχείρηση απομάκρυνσης της εξάχρονης αρκούδας Ίρμας από την ευρύτερη περιοχή της Κρεπενής Καστοριάς.\nΗ Ίρμα είχε απασχολήσει το καλοκαίρι την τοπική κοινωνία όταν είχε εμφανιστεί προς έκπληξη όλων στην περιοχή του Προφήτη Ηλία Καστοριάς (τη χερσόνησο της πόλης) όπου είχε φτάσει κολυμπώντας. Το ζώο ραδιοσημάνθηκε, απομακρύνθηκε με ειδική επιχείρηση και επανεντάχθηκε στον ορεινό όγκο Βιτσίου.\nΜέσω των τηλεμετρικών στοιχείων από το ραδιοκολλάρο, διαπιστώθηκε ότι η Ίρμα σκόπευε να περάσει το χειμώνα πολύ κοντά στους ανθρώπους! Από την προηγούμενη εβδομάδα, κινητοποιήθηκε η Ομάδα Άμεσης Επέμβασης της περιβαλλοντικής οργάνωσης «Καλλιστώ» με σκοπό να αποτρέψει, το ενδεχόμενο η αρκούδα να κάνει φωλιά και να εγκατασταθεί σε κατοικημένη περιοχή κατά τη διάρκεια του χειμέριου ύπνου.\nΑυτό δεν είναι καθόλου επιθυμητό διότι η αρκούδα θα εξοικειωθεί περαιτέρω με την ανθρώπινη παρουσία όπως και τα μικρά της (στην περίπτωση που γεννήσει φέτος το χειμώνα).\nΧτες το πρωί η Ομάδα Άμεσης Επέμβασης κατάφερε να φτάσει πεζή αρκετά κοντά στην αρκούδα και με τη χρήση αποτρεπτικών μέσων (λαστιχένιες σφαίρες), κατάφερε να την απομακρύνει προς το όρος Ίστακος.\nΣτην επιχείρηση συμμετείχαν άντρες της Αστυνομικής Διεύθυνσης Καστοριάς και υπάλληλοι του Δασαρχείου.\nΗ Ομάδα της «Καλλιστώς» θα παραμείνει στην περιοχή και τις επόμενες ημέρες για να επαναληφθεί συμπληρωματική επιχείρηση σε περίπτωση που η αρκούδα αποπειραθεί να επιστρέψει.\nΣτο μεταξύ, η περιβαλλοντική οργάνωση έχει επισημάνει στους αρμόδιους φορείς την ανάγκη διάνοιξης ενός διαδρόμου στο σημείο που βρίσκονταν η αρκούδα μέχρι χθες αλλά και καταστροφής της φωλιάς που ενδεχομένως να είχε ήδη φτιάξει ώστε το σημείο να μην είναι πλέον ελκυστικό για διαχείμαση…\nΚαστοριά: Σε εξέλιξη επιχείρηση για την απομάκρυνση αρκούδας


Προλεταριακή Σημαία: Πόσο «αντισυστημική» είναι η Χρυσή Αυγή;\nΚαλεσμένος σε εκπομπή της κρατικής τηλεόρασης –μεταξύ των άλλων- και ο εκπρόσωπος της Χρυσής Αυγής που βγάζει έναν φιλιππικό ενάντια στον Παπαδήμο και την εξάρτηση από το παγκόσμιο χρηματοπιστωτικό σύστημα. Είναι η πρώτη φορά που οι φασίστες «τα βάζουν» με τις τράπεζες; Ο «μετριοπαθής ΛΑΟΣ» του Καρατζαφέρη περίπου τα ίδια έλεγε…\nΔεν είναι η πρώτη φορά στην ιστορία που ο φασισμός εμφανίζεται με «αντισυστημικά» συνθήματα. Παλιότερα μάλιστα μιλούσαν για δεξιό «ριζοσπαστισμό», όπως ο θεωρητικός της χούντας Γεωργαλάς, ο πατέρας Πλεύρης κ.λπ. Σε κάθε περίπτωση είναι ψάρεμα στα θολά νερά και δεν είναι λίγες οι περιπτώσεις που ψηφοφόροι είχαν το δίλημμα αν θα ψηφίσουν Χ.Α. ή ΣΥΡΙΖΑ!\nΟμως το ψάρεμα στα θολά νερά γίνεται στη νεολαία ακόμα πιο επίμονα.\nΗ επιτυχία της ΧΑ βρίσκεται στο ότι χρησιμοποίησε αρκετά πονηρά διάφορα «μετωπικά σχήματα» όπως τη «Γαλάζια Στρατιά» στα γήπεδα που ξέρουμε πια ότι ενεργοποιείται σε κάθε παιχνίδι της Εθνικής Ελλάδας και βρίσκεται πίσω από αντιαλβανικά και αντιτουρκικά συνθήματα ή ενέργειες. Ανάλογου χαρακτήρα είναι η χρήση της «σκοτεινής» και ρατσιστικής εκδοχής της χέβι μέταλ και γενικότερα της «ντεντιάρικης» σαδομαζοχιστικής μουσικής (όπως και πολλοί ομογάλακτοί τους κάνουν στο εξωτερικό). Εξ άλλου, ο κύριος «εγέρθητο» είναι αστέρας αυτού του μουσικού (;) ρεύματος.\nΗ μαγκιά και ο τσαμπουκάς προβάλλονται κατάλληλα παράλληλα με τα γυμνασμένα σώματα και το ισχυρό φλερτ με λογικές νεανικών συμμοριών. Η παρακρατική και παραστριωτική δράση της Χ.Α. έχει εξ άλλου φυσιογνωμία συμμορίας.\nΑλλά και ο λόγος της Χ.Α. έχει δήθεν «αντισυστημικά» στοιχεία, όπως την αγωνία για το μέλλον της νεολαίας που «συντρίβεται από τα μνημόνια» κ.λπ. Δεν είναι καθόλου τυχαίο ότι τόσο στο διαδίκτυο όσο και στις ροπαλοφόρες παρελάσεις της η Χ.Α. προβάλλει το λεγόμενο «Μέτωπο Νεολαίας» που έχει τη δική του ιστοσελίδα η οποία, παρά τον πόλεμο που δέχτηκε και αφού μπλοκαρίστηκε από τις «δυνάμεις του παγκόσμιου κυρίαρχου συστήματος», ξαναλειτουργεί για να πλασάρει αναλύσεις τους στυλ «παλιότερα οι αριστερές δυνάμεις ήταν οι εκφραστές της αντισυστημικής διάθεσης της νεολαίας, ενώ τώρα εκφραστές γίνονται οι νεοεθνικιστές»!\nΚεντρικό βέβαια στοιχείο της νεοφασιστικής προπαγάνδας είναι η εκδίωξη των μεταναστών και κάθε ξένου.\nΠοιες «αμαρτίες» πληρώνουμε\nΘα μπορούσε να πει κανείς «και μη χειρότερα», αν και τα πράγματα θα μπορούσαν να γίνουν και χειρότερα καθώς οι νεοναζιστές αλωνίζουν σε ένα πεδίο όπου η παρέμβαση της Αριστεράς (κάθε εκδοχής) είναι ουσιαστικά μηδαμινή. Το πεδίο της νεολαίας. Αυτό είναι ένα αμάρτημα που πληρώνεται πολύ βαρύτερα βέβαια σε σχέση με την άνθιση της αναρχοαυτονομίας από το 2008 και πέρα, αφού τουλάχιστον εκείνο το «αμάρτημα» ήταν και έκφραση της ριζοσπαστικής διάθεσης της νεολαίας. Ομως και τότε είχαν εντοπιστεί φασίζουσες πρακτικές σε ομάδες του χώρου. Ο αγώνας στην περίπτωση της Χρυσής Αυγής είναι διμέτωπος. Γιατί από τη μία θα πρέπει να αντιμετωπιστούν σε πανδημοκρατικό επίπεδο οι προκλήσεις τους, αλλά ταυτόχρονα να πειστούν οι νέοι που έχουν παρασυρθεί από την «αντισυστημική» τους προπαγάνδα.\nΤο «φώλιασμα» των συμμοριών της Χρυσής Αυγής στους κατασταλτικούς μηχανισμούς και η κοινή δράση με την αστυνομία είναι το πιο κραυγαλέο στοιχείο που πρέπει να χρησιμοποιηθεί σε αυτό το έργο πολιτική αποκάλυψης.\nΕνα άλλο στοιχείο είναι η αντιπαράθεση και η κατάδειξη του πού οδηγούν η συμμοριακή βία, η «μαγκιά» και ο παραστρατιωτικός τσαμπουκάς. Η αντίσταση, η λαϊκή βία και αυτοάμυνα, τα ιδανικά της συλλογικής δράσης και αλληλεγγύης κόντρα στη λογική της άμεσης σύνδεσης της αγέλης από τον… αρχηγό που προωθούν αυτές οι ομάδες είναι επίσης ένα άλλο πεδίο αποκάλυψης.\nΕνα ακόμα ζήτημα είναι η αποκάλυψη του ρόλου των μεταναστών στη δήθεν διόγκωση της ανεργίας, η ιστορία του δικού «μας» μεταναστευτικού ρεύματος παλιότερα παράλληλα με την αποκάλυψη του ρόλου των «ξένων» ιμπεριαλιστικών δυνάμεων σήμερα στα δεινά που έχουν επισωρεύσει για λαό και νεολαία.\nΤα ζητήματα της στρατικοποίησης της νεολαίας, της στράτευσης στα 18, στα οποία η νεολαία είναι ευαίσθητη, αποτελούν στοιχεία ρήξης με τη νεοφασιστική επιρροή.\nΗ χρήση όλων των ιστορικών πληροφοριών και παραδειγμάτων από την ύπουλη δράση του φασισμού μέσα στη νεολαία σε προηγούμενες ιστορικές περιόδους οδηγεί στην άντληση χρήσιμων συμπερασμάτων και παραλληλισμών για τη δήθεν «αντισυστημική» ή «ριζοσπαστική» του προσέγγιση…\nΕτικέτες 690, πολιτικη